ai4bharat/Pralekha huggingface dataset:
ਰੇਲ ਮੰਤਰਾਲਾ
ਰਾਸ਼ਟਰੀ ਰੇਲ ਮਿਊਜ਼ੀਅਮ ਵਿੱਚ ਏਕਤਾ ਸਪਤਾਹ ਦਾ ਆਯੋਜਨ
ਮਿਊਜ਼ੀਅਮ ਨੇ 31 ਅਕਤੂਬਰ ਤੋਂ 14 ਨਵੰਬਰ, 2021 ਤੱਕ ਸਰਦਾਰ ਵਲੱਭਭਾਈ ਪਟੇਲ ਅਤੇ ਭਾਰਤੀ ਰੇਲਵੇ ‘ਤੇ ਪ੍ਰਦਰਸ਼ਨੀ ਲਗਾਈ
ਰਾਸ਼ਟਰੀ ਰੇਲ ਮਿਊਜ਼ੀਅਮ  31 ਅਕਤੂਬਰ ਦੀ ਸਵੇਰ 10.00 ਵਜੇ ਤੋਂ ਸਰਦਾਰ ਵਲੱਭਭਾਈ ਪਟੇਲ ਅਤੇ ਭਾਰਤੀ ਰੇਲਵੇ ‘ਤੇ ਇੱਕ ਪ੍ਰਦਰਸ਼ਨੀ ਲਗਾ ਕੇ ਏਕਤਾ ਹਫ਼ਤਾ ਉਤਸਵ ਮਨਾ ਰਿਹਾ ਹੈ।
ਸਰਦਾਰ ਵਲੱਭਭਾਈ ਪਟੇਲ ਨੂੰ ਦੇਸ਼ ਦੇ ਨਾਲ ਭਾਰਤ ਦੇ ਰਾਜਾਂ ਨੂੰ ਇੱਕਜੁਟ ਕਰਨ ਦੇ ਉਨ੍ਹਾਂ ਦੇ ਸ਼ਾਨਦਾਰ ਯਤਨਾਂ ਲਈ ਯਾਦ ਕੀਤਾ ਜਾਂਦਾ ਹੈ। ਇਸ “ਭਾਰਤ ਦੇ ਲੋਹ ਪੁਰਸ਼” ਦੀ ਪ੍ਰੇਰਣਾਦਾਇਕ ਜੀਵਨ ਯਾਤਰਾ ਦੇਸ਼ ਨੂੰ ਇੱਕ ਸੂਤਰ ਵਿੱਚ ਬੰਨ੍ਹਣ ਵਾਲੀ ਭਾਰਤੀ ਰੇਲ ਦੀਆਂ ਲੋਹ ਪਟਰੀਆਂ ਦੀ ਨਿਰੰਤਰ ਯਾਦ ਦਿਲਾਉਂਦੀ ਹੈ। ਇਸ ਲਈ, ਇਹ ਪ੍ਰਦਰਸ਼ਨੀ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਦੇ ਹਿੱਸੇ ਦੇ ਰੂਪ ਵਿੱਚ ਐੱਨਆਰਐੱਮ ਦੁਆਰਾ ਲੋਹ ਪੁਰਸ਼ ਨੂੰ ਇੱਕ ਨਿਮਰ ਸ਼ਰਧਾਂਜਲੀ ਹੈ। ਇਹ ਪ੍ਰਦਰਸ਼ਨੀ 14 ਨਵੰਬਰ 2021 ਤੱਕ ਚਲੇਗੀ।
ਇਸ ਮੌਕੇ ਲਈ ਐੱਨਆਰਐੱਮ ਨੇ ਜਨਤਾ ਨੂੰ ਸਰਦਾਰ ਵਲੱਭਭਾਈ ਪਟੇਲ ਅਤੇ ਭਾਰਤੀ ਰੇਲਵੇ ਦੇ ਸਾਡੇ ਰਾਸ਼ਟਰ ਨੂੰ ਇੱਕ ਸਾਥ ਜੋੜਣ ਵਿੱਚ ਨਿਰੰਤਰ ਯੋਗਦਾਨ ਦਾ ਜਸ਼ਨ ਮਨਾਉਣ ਲਈ ਸੱਦਾ ਦਿੱਤਾ ਹੈ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਦੂਰਸੰਚਾਰ ਵਿਭਾਗ ਦੁਆਰਾ ਮੁਫ਼ਤ ਇੰਟਰਨੈੱਟ ਦਾ ਕੋਈ ਪ੍ਰਾਵਧਾਨ ਨਹੀਂ
ਟੂਰਿਜ਼ਮ ਮੰਤਰਾਲੇ ਨੇ 15 ਅਕਤੂਬਰ ਤੱਕ ਹੋਟਲਾਂ ਨੂੰ ਬੰਦ ਕਰਨ ਦਾ ਨਿਰਦੇਸ਼ ਨਹੀਂ ਦਿੱਤਾ ਹੈ
ਪੱਤਰ ਸੂਚਨਾ ਦਫ਼ਤਰ  ਦੀ ਫੈਕਟ ਚੈੱਕ ਯੂਨਿਟ ਨੇ ਅੱਜ ਇੱਕ ਟਵੀਟ ਵਿੱਚ ਸਪਸ਼ਟ ਕੀਤਾ ਕਿ ਦੂਰਸੰਚਾਰ ਵਿਭਾਗ 3 ਮਈ 2020 ਤੱਕ ਸਾਰੇ ਯੂਜ਼ਰਸ ਨੂੰ ਫ੍ਰੀ ਇੰਟਰਨੈੱਟ ਨਹੀਂ ਦੇ ਰਿਹਾ ਹੈ। ਦਰਅਸਲ , ਫੈਲਾਈ ਜਾ ਰਹੀ ਫਰਜ਼ੀ ਸੂਚਨਾ ਵਿੱਚ ਦਾਅਵਾ ਕੀਤਾ ਗਿਆ ਹੈ ਕਿ ਸਾਰੀਆਂ ਨੂੰ ਘਰ ਤੋਂ ਕੰਮ ਕਰਨ ਲਈ ਵਿਭਾਗ ਦੁਆਰਾ ਫ੍ਰੀ ਇੰਟਰਨੈੱਟ ਦਿੱਤਾ ਜਾ ਰਿਹਾ ਹੈ ਅਤੇ ਦਿੱਤੇ ਗਏ ਲਿੰਕ ‘ਤੇ ਕਲਿੱਕ ਕਰਕੇ ਇਸ ਦਾ ਲਾਭ ਚੁੱਕਿਆ ਜਾ ਸਕਦਾ ਹੈ। ਪੀਆਈਬੀ ਫੈਕਟ ਚੈੱਕ ਨੇ ਸਪਸ਼ਟ ਕੀਤਾ ਹੈ ਕਿ ਇਹ ਦਾਅਵਾ ਝੂਠਾ ਅਤੇ ਲਿੰਕ ਫ੍ਰੌਡ ਹੈ।
https://twitter.com/PIBFactCheck/status/1252933594579824643?s=20
ਇਸ ਵਿੱਚ, ਗ੍ਰਹਿ ਮੰਤਰਾਲਾ ਨੇ ਸਪਸ਼ਟ ਕੀਤਾ ਹੈ ਕਿ ਉਹ ਮੀਡਿਆ ਰਿਪੋਰਟ ਝੂਠੀ ਹੈ ਜਿਸ ਵਿੱਚ ਦਾਅਵਾ ਕੀਤਾ ਗਿਆ ਹੈ ਕਿ ਅਗਰ ਕਰਮਚਾਰੀਆਂ ਦਾ ਕੋਵਿਡ - 19 ਟੈਸਟ ਪੋਜ਼ਿਟਿਵ ਆਉਂਦਾ ਹੈ ਤਾਂ ਕੰਪਨੀ ਦੇ ਨਿਦੇਸ਼ਕਾਂ ਅਤੇ ਪ੍ਰਬੰਧਨ ਦੇ ਖ਼ਿਲਾਫ਼ ਦੰਡਾਤਮਕ ਕਾਰਵਾਈ ਕੀਤੀ ਜਾਵੇਗੀ। ਇਸ ਦੇ ਬਜਾਏ ਅਗਰ ਨਿਯੁਕਤੀਕਾਰ ਦੀ ਸਹਿਮਤੀ, ਚੇਤਨਾ ਜਾਂ ਲਾਪਰਵਾਹੀ ਨਾਲ ਅਪਰਾਧ ਹੁੰਦਾ ਹੈ ਤਾਂ ਦਿਸ਼ਾ-ਨਿਰਦੇਸ਼ ਵਿੱਚ ਦੰਡ ਦਾ ਪ੍ਰਾਵਧਾਨ ਹੈ। ਇਸ ਸਬੰਧ ਵਿੱਚ ਪੀਆਈਬੀ ਫੈਕਟ ਚੈੱਕ ਟਵੀਟ ਦਾ ਲਿੰਕ ਦੇਖਿਆ ਜਾ ਸਕਦਾ ਹੈ।
https://twitter.com/PIB_India/status/1252861361777897472?s=20
ਗ੍ਰਹਿ ਮੰਤਰਾਲੇ ਦੇ ਪ੍ਰਵਕਤਾ ਦਾ ਸਪਸ਼ਟੀਕਰਨ ਦੇ ਨਾਲ ਕੀਤਾ ਗਿਆ ਟਵੀਟ ਲਿੰਕ ‘ਤੇ ਦੇਖਿਆ ਜਾ ਸਕਦਾ ਹੈ।
https://twitter.com/PIBHomeAffairs/status/1252897072526704640?s=20
ਇੱਕ ਹੋਰ ਕਾਊਂਟਰ ਵਿੱਚ, ਪੀਆਈਬੀ ਫੈਕਟ ਚੈੱਕ ਨੇ ਆਪਣਾ ਸਪਸ਼ਟੀਕਰਨ ਦੁਹਰਾਇਆ ਹੈ ਕਿ ਟੂਰਿਜ਼ਮ ਮੰਤਰਾਲੇ ਨੇ ਕੋਰੋਨਾਵਾਇਰਸ ਦੇ ਪ੍ਰਕੋਪ ਦੇ ਕਾਰਨ 15 ਅਕਤੂਬਰ 2020 ਤੱਕ ਹੋਟਲਾਂ ਨੂੰ ਬੰਦ ਕਰਨ ਦਾ ਕੋਈ ਪੱਤਰ ਜਾਰੀ ਨਹੀਂ ਕੀਤਾ ਹੈ।
https://twitter.com/PIBFactCheck/status/1252888187363442689?s=20
ਪੀਆਈਬੀ ਦੀ ਅਸਮ ਖੇਤਰੀ ਯੂਨਿਟ ਨੇ ਸਾਫ਼ ਕੀਤਾ ਹੈ ਕਿ ਆਈਸੀਐੱਮਆਰ ਸਥਾਨਕ ਅਸਾਮੀ ਲੋਕਾਂ ਦੀ ਪ੍ਰਤੀਰੱਖਿਆ ਨੂੰ ਲੈ ਕੇ ਕਿਸੇ ਅਧਿਐਨ ‘ਤੇ ਵਿਚਾਰ ਨਹੀਂ ਕਰ ਰਿਹਾ ਹੈ। ਇਹ ਟਵੀਟ ਇੱਕ ਹੋਰ ਟਵੀਟ ‘ਤੇ ਕੀਤੀ ਗਈ ਫੈਕਟ ਚੈੱਕ ਪ੍ਰਤੀਕਿਰਿਆ ਹੈ, ਜਿਸ ਵਿੱਚ ਦਾਅਵਾ ਕੀਤਾ ਗਿਆ ਹੈ ਕਿ ਸਥਾਨਕ ਅਸਾਮੀ ਲੋਕਾਂ ਦੀ ਪ੍ਰਤੀਰੱਖਿਆ  ਦੇ ਕਾਰਨ ਕੋਵਿਡ - 19 ਦਾ ਸੰਕ੍ਰਮਣ ਨਹੀਂ ਹੋਇਆ ਅਤੇ ਇਸ ਨੇ ਆਈਸੀਐੱਮਆਰ ਨੂੰ ਅਜਿਹੇ ਲੋਕਾਂ ਦੇ ਜੈਨੇਟਿਕਸ ਦਾ ਅਧਿਐਨ ਕਰਨ ਲਈ ਪ੍ਰੇਰਿਤ ਕੀਤਾ ਹੈ।
https://twitter.com/PIB_Guwahati/status/1252932862971707392?s=20
ਪਿਛੋਕੜ
ਸੋਸ਼ਲ ਮੀਡੀਆ ‘ਤੇ ਫੇਕ ਨਿਊਜ਼ ਦੇ ਪ੍ਰਸਾਰ ਨੂੰ ਰੋਕਣ ਅਤੇ ਸੁਪਰੀਮ ਕੋਰਟ ਦੀਆਂ ਟਿੱਪਣੀਆਂ ਦੇ ਅਨੁਪਾਲਨ ਵਿੱਚ ਪੀਆਈਬੀ ਨੇ ਸੋਸ਼ਲ ਮੀਡੀਆ ‘ਤੇ ਵਾਇਰਲ ਹੋਣ ਵਾਲੀਆਂ ਅਫਵਾਹਾਂ ਨੂੰ ਉਜਾਗਰ ਕਰਨ ਲਈ ਇੱਕ ਸਪੈਸ਼ਲ ਯੂਨਿਟ ਦੀ ਸਥਾਪਨਾ ਕੀਤੀ ਹੈ। ‘ਪੀਆਈਬੀਫੈਕਟਚੈੱਕ’ ਟਵਿੱਟਰ ‘ਤੇ ਇੱਕ ਪ੍ਰਮਾਣਿਤ ਹੈਂਡਲ ਹੈ, ਜੋ ਸੋਸ਼ਲ ਮੀਡੀਆ ਪਲੈਟਫਾਰਮਸ ‘ਤੇ ਟ੍ਰੈਂਡਿੰਗ ਸੰਦੇਸ਼ਾਂ ਦੀ ਨਿਗਰਾਨੀ ਕਰਦਾ ਹੈ ਅਤੇ ਫਰਜ਼ੀ ਖ਼ਬਰਾਂ ਦਾ ਪਰਦਾਫਾਸ਼ ਕਰਨ ਲਈ ਇਸ ਦੀ ਸਮੱਗਰੀ ਦੀ ਵਿਆਪਕ ਸਮੀਖਿਆ ਕਰਦਾ ਹੈ। ਇਸ ਦੇ ਇਲਾਵਾ ਟਵਿੱਟਰ ‘ਤੇ ਪੀਆਈਬੀ_ਇੰਡੀਆ ਹੈਂਡਲ ਅਤੇ ਪੀਆਈਬੀ ਦੀਆਂ ਕਈ ਖੇਤਰੀ ਯੂਨਿਟਾਂ ਦੁਆਰਾ ਟਵਿੱਟਰ ਭਾਈਚਾਰੇ ਦੇ ਹਿਤ ਵਿੱਚ ਹੈਸ਼ਟੈਗ #ਪੀਆਈਬੀਫੈਕਟਚੈੱਕ ਦੇ ਨਾਲ ਕਿਸੇ ਵੀ ਜਾਣਕਾਰੀ ਦਾ ਸਰਕਾਰੀ ਅਤੇ ਪ੍ਰਮਾਣਿਕ ਵਰਜ਼ਨ ਪੋਸਟ ਕੀਤਾ ਜਾ ਰਿਹਾ ਹੈ।
ਕੋਈ ਵੀ ਵਿਅਕਤੀ ਕਿਸੇ ਵੀ ਸੋਸ਼ਲ ਮੀਡੀਆ ਸੰਦੇਸ਼ ਟੈਕਸਟ, ਆਡੀਓ ਅਤੇ ਵੀਡੀਓ ਆਦਿ ਦੀ ਸਚਾਈ ਪਰਖਣ ਲਈ ਪੀਆਈਬੀਫੈਕਟਚੈੱਕ ਨੂੰ ਭੇਜ ਸਕਦਾ ਹੈ। ਇਸ ਨੂੰ ਔਨਲਾਈਨ ਲਿੰਕ https://factcheck.pib.gov.in/ ‘ਤੇ ਜਾਂ ਵਟਸਐਪ ਨੰਬਰ +918799711259 ਜਾਂ ਈਮੇਲ pibfactcheck[at]gmail[dot]com ਕੀਤਾ ਜਾ ਸਕਦਾ ਹੈ। ਵਿਵਰਣ ਪੀਆਈਬੀ ਦੀ ਵੈੱਬਸਾਈਟ https://pib.gov.in ‘ਤੇ ਵੀ ਉਪਲੱਬਧ ਹਨ।
ਵਿੱਤ ਮੰਤਰਾਲਾ
7 ਰਾਜਾਂ ਨੇ ਸਾਲ 2021-22 ਦੀ ਦੂਸਰੀ ਤਿਮਾਹੀ ਤੱਕ ਦੇ ਪੂੰਜੀਗਤ ਖਰਚੇ ਦੇ ਲਕਸ਼ ਨੂੰ ਪੂਰਾ ਕੀਤਾ
ਇਨ੍ਹਾਂ ਰਾਜਾਂ ਨੂੰ 16,691 ਕਰੋੜ ਰੁਪਏ ਦੀ ਅਤਿਰਿਕਤ ਰਾਸ਼ੀ ਜੁਟਾਉਣ ਦੀ ਇਜਾਜ਼ਤ ਮਿਲੀ
ਸੱਤ ਰਾਜਾਂ ਜਿਵੇਂ ਛੱਤੀਸਗੜ੍ਹ, ਕੇਰਲ, ਮੱਧ ਪ੍ਰਦੇਸ਼, ਮੇਘਾਲਿਆ, ਪੰਜਾਬ, ਰਾਜਸਥਾਨ ਅਤੇ ਤੇਲੰਗਾਨਾ ਵਰਗੇ ਨੇ ਵਿੱਤ ਵਰ੍ਹੇ 2021-22 ਦੀ ਦੂਸਰੀ ਤਿਮਾਹੀ ਤੱਕ ਪੂੰਜੀਗਤ ਖਰਚ ਲਈ ਵਿੱਤ ਮੰਤਰਾਲੇ ਦੁਆਰਾ ਨਿਰਧਾਰਿਤ ਟੀਚੇ ਨੂੰ ਪ੍ਰਾਪਤ ਕਰ ਲਿਆ ਹੈ। ਇਸ ਨੂੰ ਧਿਆਨ ਵਿੱਚ ਰੱਖਦੇ ਹੋਏ, ਇੱਕ ਪ੍ਰੋਤਸਾਹਨ ਦੇ ਤੌਰ 'ਤੇ, ਖਰਚਾ ਵਿਭਾਗ ਨੇ ਸ਼ੁੱਕਰਵਾਰ ਨੂੰ ਇਨ੍ਹਾਂ ਰਾਜਾਂ ਨੂੰ 16,691 ਕਰੋੜ ਰੁਪਏ ਦੀ ਅਤਿਰਿਕਤ ਰਕਮ ਉਧਾਰ ਲੈਣ ਦੀ ਇਜਾਜ਼ਤ ਦਿੱਤੀ ਹੈ। ਖੁੱਲ੍ਹੇ ਬਜ਼ਾਰ ਤੋਂ ਅਤਿਰਿਕਤ ਉਧਾਰ ਲੈਣ ਦੀ ਜੋ ਮਨਜ਼ੂਰੀ ਦਿੱਤੀ ਗਈ ਹੈ, ਉਹ ਕੁੱਲ ਰਾਜ ਘਰੇਲੂ ਉਤਪਾਦ  ਦੇ 0.5% ਦੇ ਬਰਾਬਰ ਹੈ। ਇਸ ਪ੍ਰਕਾਰ ਉਪਲਬਧ ਕਰਵਾਏ ਗਏ ਅਤਿਰਿਕਤ ਵਿੱਤੀ ਸੰਸਾਧਨਾਂ ਨਾਲ ਰਾਜਾਂ ਨੂੰ ਆਪਣੇ ਪੂੰਜੀ ਖਰਚੇ ਨੂੰ ਹੋਰ ਵਧਾਉਣ ਵਿੱਚ ਮਦਦ ਮਿਲੇਗੀ। ਜਿਸ ਅਤਿਰਿਕਤ ਉਧਾਰੀ ਦੀ ਮਨਜ਼ੂਰੀ ਦਿੱਤੀ ਗਈ ਹੈ ਉਸਦੀ ਰਾਜ-ਵਾਰ ਰਕਮ ਇਸ ਪ੍ਰਕਾਰ ਹੈ:
|
|
ਲੜੀ ਨੰ.
|
|
ਰਾਜ
|
|
ਰਕਮ 
|
|
1.
|
|
ਛੱਤੀਸਗੜ੍ਹ
|
|
895
|
|
2.
|
|
ਕੇਰਲ
|
|
2,256
|
|
3.
|
|
ਮੱਧ ਪ੍ਰਦੇਸ਼
|
|
2,590
|
|
4.
|
|
ਮੇਘਾਲਿਆ
|
|
96
|
|
5.
|
|
ਪੰਜਾਬ
|
|
2,869
|
|
6.
|
|
ਰਾਜਸਥਾਨ
|
|
2,593
|
|
7.
|
|
ਤੇਲੰਗਾਨਾ
|
|
5,392
ਪੂੰਜੀਗਤ ਖਰਚੇ ਦਾ ਵਿਆਪਕ ਸਕਾਰਾਤਮਕ ਪ੍ਰਭਾਵ ਹੁੰਦਾ ਹੈ, ਅਰਥਵਿਵਸਥਾ ਦੀ ਭਵਿੱਖ ਦੀ ਉਤਪਾਦਕ ਸਮਰੱਥਾ ਨੂੰ ਕਾਫੀ ਹੱਦ ਤੱਕ ਵਧ ਜਾਂਦਾ ਹੈ, ਅਤੇ ਨਤੀਜੇ ਵਜੋਂ ਆਰਥਿਕ ਵਿਕਾਸ ਦੀ ਦਰ ਵੀ ਵਧ ਜਾਂਦੀ ਹੈ। ਇਸ ਅਨੁਸਾਰ, ਵਿੱਤ ਵਰ੍ਹੇ 2021-22 ਲਈ ਰਾਜਾਂ ਲਈ ਕੁੱਲ ਜੀਐੱਸਡੀਪੀ ਦੇ 4% ਦੀ ਸ਼ੁੱਧ ਉਧਾਰੀ ਸੀਮਾ  ਵਿੱਚੋਂ, ਜੀਐੱਸਡੀਪੀ ਦੇ 0.50 ਪ੍ਰਤੀਸ਼ਤ ਤੱਕ ਦੀ ਉਧਾਰੀ ਨੂੰ ਸਾਲ 2021-22 ਦੌਰਾਨ ਹੀ ਰਾਜਾਂ ਦੁਆਰਾ ਕੀਤੇ ਜਾਣ ਵਾਲੇ ਵਧੇ ਹੋਏ ਪੂੰਜੀ ਖਰਚ ਲਈ ਆਗਿਆ ਦਿੱਤੀ ਗਈ ਸੀ। ਹਰੇਕ ਰਾਜ ਲਈ ਇਸ ਵਾਧੇ ਵਾਲੇ ਉਧਾਰ ਲਈ ਯੋਗ ਹੋਣ ਲਈ, ਖਰਚਾ ਵਿਭਾਗ ਦੁਆਰਾ ਵਾਧੇ ਵਾਲੇ ਪੂੰਜੀ ਖਰਚੇ ਦਾ ਟੀਚਾ ਨਿਰਧਾਰਿਤ ਕੀਤਾ ਗਿਆ ਸੀ।
ਵਾਧੇ ਵਾਲੇ ਉਧਾਰ ਲਈ ਯੋਗ ਬਣਨ ਲਈ ਰਾਜਾਂ ਦੁਆਰਾ ਸਾਲ 2021-22 ਦੇ ਲਈ ਨਿਰਧਾਰਿਤ ਟੀਚੇ ਦਾ ਘੱਟ ਤੋਂ ਘੱਟ 15 ਪ੍ਰਤੀਸ਼ਤ ਸਾਲ 2021-22 ਦੀ ਪਹਿਲੀ ਤਿਮਾਹੀ ਦੇ ਅੰਤ ਤੱਕ, ਦੂਜੀ ਤਿਮਾਹੀ ਦੇ ਅੰਤ ਤੱਕ 70 ਪ੍ਰਤੀਸ਼ਤ ਅਤੇ 31 ਮਾਰਚ 2022 ਤੱਕ 100 ਪ੍ਰਤੀਸ਼ਤ ਪ੍ਰਾਪਤ ਕਰਨ ਦੀ ਲੋੜ ਸੀ।
ਇਸ ਤੋਂ ਪਹਿਲਾਂ, ਸਤੰਬਰ 2021 ਵਿੱਚ ਕੀਤੀ ਗਈ ਸਮੀਖਿਆ ਦੇ ਪਹਿਲੇ ਦੌਰ ਤੋਂ ਬਾਅਦ, 11 ਰਾਜਾਂ ਨੂੰ ਵਿੱਤ ਵਰ੍ਹੇ 2021-22 ਦੀ ਪਹਿਲੀ ਤਿਮਾਹੀ ਲਈ ਨਿਰਧਾਰਿਤ ਪੂੰਜੀ ਖਰਚ ਦੇ ਟੀਚੇ ਨੂੰ ਪੂਰਾ ਕਰਨ ਲਈ 15,721 ਕਰੋੜ ਰੁਪਏ ਦਾ ਅਤਿਰਿਕਤ ਉਧਾਰ ਲੈਣ ਦੀ ਇਜਾਜ਼ਤ ਦਿੱਤੀ ਗਈ ਸੀ। ਇਸ ਪ੍ਰਕਾਰ ਪੂੰਜੀ ਖਰਚ ਦੀ ਸਮੀਖਿਆ ਦੇ ਦੋ ਦੌਰ ਤੋਂ ਬਾਅਦ ਰਾਜਾਂ ਨੂੰ ਕੁੱਲ 32,412 ਕਰੋੜ ਰੁਪਏ ਦਾ ਅਤਿਰਿਕਤ ਉਧਾਰ ਲੈਣ ਦੀ ਇਜਾਜ਼ਤ ਦਿੱਤੀ ਗਈ ਹੈ।
ਰਾਜਾਂ ਦੇ ਪੂੰਜੀਗਤ ਖਰਚਿਆਂ ਦੀ ਸਮੀਖਿਆ ਦੇ ਇਸ ਦੌਰ ਵਿੱਚ 30 ਸਤੰਬਰ, 2021 ਤੱਕ ਰਾਜਾਂ ਦੁਆਰਾ ਕੀਤੇ ਗਏ ਪੂੰਜੀਗਤ ਖਰਚੇ ਦਾ 22 ਰਾਜਾਂ ਦੇ ਸਬੰਧ ਵਿੱਚ ਮੁੱਲਾਂਕਣ ਕੀਤਾ ਗਿਆ ਹੈ, ਜਿਨ੍ਹਾਂ ਲਈ ਅਸਲ ਪੂੰਜੀ ਖਰਚੇ ਦੇ ਅੰਕੜੇ ਉਪਲਬਧ ਹਨ। ਬਾਕੀ 6 ਰਾਜਾਂ ਦੀ ਯੋਗਤਾ ਦਾ ਮੁੱਲਾਂਕਣ ਭਾਰਤ ਦੇ ਕੰਪਟਰੋਲਰ ਅਤੇ ਆਡੀਟਰ ਜਨਰਲ  ਦੁਆਰਾ ਡੇਟਾ ਪ੍ਰਦਾਨ ਕੀਤੇ ਜਾਣ ਤੋਂ ਬਾਅਦ ਕੀਤਾ ਜਾਵੇਗਾ।
ਵਿੱਤ ਵਰ੍ਹੇ 2021-22 ਦੀਆਂ ਪਹਿਲੀਆਂ ਤਿੰਨ ਤਿਮਾਹੀਆਂ ਦੌਰਾਨ ਰਾਜਾਂ ਦੁਆਰਾ ਕੀਤੇ ਗਏ ਪੂੰਜੀ ਖਰਚ ਦੇ ਆਧਾਰ 'ਤੇ ਮਾਰਚ, 2022 ਵਿੱਚ ਤੀਸਰੇ ਦੌਰ ਦੀ ਸਮੀਖਿਆ ਕੀਤੀ ਜਾਵੇਗੀ। ਜੀਐੱਸਡੀਪੀ ਦੇ 0.50 ਪ੍ਰਤੀਸ਼ਤ ਦੀ ਪੂੰਜੀਗਤ ਖਰਚ ਉਧਾਰ ਲੈਣ ਦੀ ਸੀਮਾ ਉਨ੍ਹਾਂ ਰਾਜਾਂ ਨੂੰ ਦਿੱਤੀ ਜਾਵੇਗੀ ਜੋ 31 ਦਸੰਬਰ, 2021 ਤੱਕ ਨਿਰਧਾਰਿਤ ਟੀਚੇ ਦੇ ਘੱਟੋ-ਘੱਟ 70 ਪ੍ਰਤੀਸ਼ਤ ਦੇ ਅਸਲ ਪੂੰਜੀ ਖਰਚ ਨੂੰ ਪੂਰਾ ਕਰਨਗੇ।
ਰਾਜਾਂ ਦੁਆਰਾ ਕੀਤੇ ਗਏ ਅਸਲ ਪੂੰਜੀ ਖਰਚੇ ਦੀ ਅੰਤਿਮ ਸਮੀਖਿਆ ਜੂਨ 2022 ਵਿੱਚ ਕੀਤੀ ਜਾਵੇਗੀ। ਵਿੱਤ ਵਰ੍ਹੇ 2021-22 ਲਈ ਟੀਚਾਗਤ ਪੂੰਜੀ ਖਰਚਿਆਂ ਦੇ ਮੁਕਾਬਲੇ ਸਾਲ 2021-22 ਵਿੱਚ ਰਾਜ ਦੁਆਰਾ ਕੀਤੇ ਗਏ ਅਸਲ ਪੂੰਜੀ ਖਰਚੇ ਵਿੱਚ ਕੋਈ ਵੀ ਕਮੀ ਨੂੰ ਵਿੱਤ ਵਰ੍ਹੇ 2022-23 ਲਈ ਰਾਜ ਦੀ ਉਧਾਰ ਸੀਮਾ ਨਾਲ ਸਮਾਯੋਜਿਤ ਕੀਤਾ ਜਾਵੇਗਾ।
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਜੁਲਾਈ 2020 ਦਾ ਸਨਅਤੀ ਕਾਮਿਆਂ ਵਾਸਤੇ ਖ਼ਪਤਕਾਰ ਕੀਮਤ ਸੂਚਕ ਅੰਕ
ਕਿਰਤ ਤੇ ਰੋਜ਼ਗਾਰ ਮੰਤਰਾਲੇ ਨਾਲ ਸੰਬੰਧਤ ਕਿਰਤ ਬਿਊਰੋ ਵੱਲੋਂ ਦੇਸ਼ ਦੇ ਸਨਅਤੀ ਪੱਖੋਂ ਮਹੱਤਵਪੂਰਨ 78 ਕੇਂਦਰਾਂ ਵਿੱਚ ਫੈਲੀਆਂ 289 ਮੰਡੀਆਂ ਤੋਂ ਮਾਸਿਕ ਅਧਾਰ ਤੇ ਚੋਣਵੀਆਂ ਜਿਣਸਾਂ ਦੇ ਪ੍ਰਚੂਨ ਭਾਅ ਦੇ ਅੰਕੜੇ ਇਕੱਠੇ ਕੀਤੇ ਜਾਂਦੇ ਹਨ । ਜਿਹਨਾਂ ਦੀ ਵਰਤੋਂ ਸਨਅਤੀ ਕਾਮਿਆਂ ਲਈ ਖ਼ਪਤਕਾਰ ਕੀਮਤ ਸੂਚਕ ਅੰਕ ਤਿਆਰ ਕਰਨ ਲਈ ਕੀਤੀ ਜਾਂਦੀ ਹੈ । ਇਹ ਸੂਚਕ ਅੰਕ 78 ਕੇਂਦਰਾਂ ਤੇ ਕੁੱਲਹਿੰਦ ਦੇ ਅਧਾਰ ਤੇ ਬਣਾਇਆ ਜਾਂਦਾ ਹੈ ਅਤੇ ਉਸ ਤੋਂ ਪਿਛਲੇ ਮਹੀਨੇ ਦੇ ਆਖਰੀ ਕੰਮਕਾਜੀ ਦਿਨ ਜਾਰੀ ਕੀਤਾ ਜਾਂਦਾ ਹੈ । ਅੱਜ ਜੁਲਾਈ 2020 ਲਈ ਇਹ ਸੂਚਕ ਅੰਕ ਜਾਰੀ ਕੀਤਾ ਗਿਆ ਹੈ ।
ਸਨਅਤੀ ਕਾਮਿਆਂ ਲਈ ਕੁੱਲਹਿੰਦ ਖ਼ਪਤਕਾਰੀ ਸੂਚਕ ਅੰਕ ਵਿੱਚ ਜੁਲਾਈ 2020 ਦੌਰਾਨ 4 ਅੰਕਾਂ ਦਾ ਵਾਧਾ ਹੋਇਆ ਤੇ ਇਹ 336 ਦਰਜ ਕੀਤਾ ਗਿਆ । ਜੂਨ ਤੇ ਜੁਲਾਈ 2020 ਦੌਰਾਨ ਮਾਸਿਕ ਪ੍ਰਤੀਸ਼ਤ ਵਿੱਚ ਪਿਛਲੇ ਸਾਲ ਦੇ ਇਸੇ ਸਮੇਂ ਦੇ ਮੁਕਾਬਲੇ 1.20 ਪ੍ਰਤੀਸ਼ਤ ਦਾ ਵਾਧਾ ਦਰਜ ਕੀਤਾ ਗਿਆ । ਪਿਛਲੇ ਸਾਲ ਜੂਨ ਜੁਲਾਈ ਦੌਰਾਨ ਸੂਚਕ ਅੰਕ ਵਿੱਚ 0.95 ਫੀਸਦ ਵਾਧਾ ਦਰਜ ਕੀਤਾ ਗਿਆ ਸੀ ।
ਚਾਲੂ ਸੂਚਕ ਅੰਕ ਵਿੱਚ ਸਭ ਤੋਂ ਵੱਧ ਵਾਧਾ ਕੁੱਲ ਤਬਦੀਲੀ ਵਿੱਚ 2.28 ਪ੍ਰਤੀਸ਼ਤ ਮਕਾਨ ਉਸਾਰੀ ਵਰਗ ਵਿੱਚ ਦਰਜ ਕੀਤਾ ਗਿਆ । ਖੁਰਾਕ ਸੂਚਕ ਅੰਕ ਵੱਲੋਂ ਸਮੁੱਚੇ ਸੂਚਕ ਅੰਕ ਵਿੱਚ 1.77 ਫੀਸਦ ਵਾਧੇ ਦਾ ਯੋਗਦਾਨ ਰਿਹਾ । ਸੂਚਕ ਅੰਕ ਵਿੱਚ ਇਹ ਵਾਧਾ ਆਟਾ, ਸਰੋਂ ਦਾ ਤੇਲ ਦੁੱਧ , ਹਰੀਆਂ ਮਿਰਚਾਂ, ਬੈਂਗਨ, ਘੀਆ, ਟਮਾਟਰ, ਆਲੂ, ਰਸੋਈ ਗੈਸ, ਪੈਟਰੋਲ, ਲੱਕੜ ਤੇ ਬੱਸ ਕਿਰਾਇਆ ਵਿੱਚ ਵਾਧੇ ਕਾਰਨ ਦਰਜ ਕੀਤਾ ਗਿਆ । ਚੋਲ, ਮੱਛੀ ਦਾ ਮਾਸ, ਬੱਕਰੀ ਦਾ ਮਾਸ, ਮੁਰਗੀ ਤੇ ਨਿੰਬੂ ਆਦਿ ਦੀਆਂ ਜਿਣਸਾਂ ਨੇ ਸੂਚਕ ਅੰਕ ਵਿੱਚ ਵਾਧੇ ਉੱਪਰ ਕੁਝ ਹੱਦ ਤੱਕ ਰੋਕ ਲਾਈ ।
ਕੁੱਲਹਿੰਕ ਖ਼ਪਤਕਾਰ ਕੀਮਤ ਸੂਚਕ ਅੰਕ ਵਿੱਚ ਕੇਂਦਰ ਪੱਧਰ ਤੇ ਜਮਸ਼ੇਦਪੁਰ ਵਿੱਚ ਸਭ ਤੋਂ ਵੱਧ 36 ਅੰਕਾਂ ਦਾ ਵਾਧਾ ਦਰਜ ਕੀਤਾ ਗਿਆ । ਹਲਦੀਆ ਵਿੱਚ ਇਹ ਵਾਧਾ 23 ਅੰਕ , ਤ੍ਰਿਚੁਰਾਪੱਲੀ ਵਿੱਚ 23 ਅੰਕ ਕੋਡਰਮਾ ਤੇ ਫਰੀਦਾਬਾਦ ਵਿੱਚ 12-12 ਅੰਕ ਤੇ ਸ਼੍ਰੀਨਗਰ ਵਿੱਚ 12 ਅੰਕਾਂ ਦਾ ਵਾਧਾ ਦਰਜ ਕੀਤਾ ਗਿਆ ।
ਸਾਲਾਨਾ ਔਸਤ ਦੇ ਅਧਾਰ ਤੇ ਸਾਰੀਆਂ ਵਸਤਾਂ ਲਈ ਜੁਲਾਈ 2020 ਦੌਰਾਨ ਮਹਿੰਗਾਈ ਦਰ 5.33 ਫੀਸਦ ਦਰਜ ਕੀਤੀ ਗਈ ਸੀ । ਪਿਛਲੇ ਸਾਲ ਜੁਲਾਈ ਮਹੀਨੇ ਦੌਰਾਨ 5.98 ਪ੍ਰਤੀਸ਼ਤ ਤੇ ਪਿਛਲੇ ਮਹੀਨੇ 5.06 ਫੀਸਦ ਦਰਜ ਕੀਤੀ ਗਈ । ਖੁਰਾਕੀ ਮਹਿੰਗਾਈ 6.38 ਫੀਸਦ ਦਰਜ ਕੀਤੀ ਗਈ ਜੋ ਪਿਛਲੇ ਮਹੀਨੇ 5.49 ਫੀਸਦ ਅਤੇ ਪਿਛਲੇ ਸਾਲ ਦੇ ਇਸੇ ਮਹੀਨੇ 4.78 ਫੀਸਦ ਦਰਜ ਕੀਤੀ ਗਈ ਸੀ ।
ਜੁਲਾਈ 2020 ਦੇ ਕੁੱਲਹਿੰਦ ਖ਼ਪਤਕਾਰ ਕੀਮਤ ਸੂਚਕ ਅੰਕ ਬਾਰੇ ਬੋਲਦਿਆਂ ਕਿਰਤ ਤੇ ਰੋਜ਼ਗਾਰ ਬਾਰੇ ਸੁਤੰਤਰ ਚਾਰਜ ਰਾਜ ਮੰਤਰੀ ਸ਼੍ਰੀ ਸੰਤੋਸ਼ ਗੰਗਵਾਰ ਨੇ ਕਿਹਾ ਕਿ ਖ਼ਪਤਕਾਰ ਕੀਮਤ ਸੂਚਕ ਅੰਕ ਵਿੱਚ ਵਾਧੇ ਦਾ ਸਰਕਾਰੀ ਮੁਲਾਜ਼ਮਾਂ ਤੇ ਪੈਨਸ਼ਨਰਾਂ ਤੋਂ ਇਲਾਵਾ ਸੰਗਠਤ ਖੇਤਰ ਵਿੱਚ ਕੰਮ ਕਰਨ ਵਾਲੇ ਸਨਅਤੀ ਕਿਰਤੀਆਂ ਦੀਆਂ ਤਨਖਾਹਾਂ ਤੇ ਉਜਰਤਾਂ ਤੇ ਚੰਗਾ ਅਸਰ ਹੋਵੇਗਾ । ਉਹਨਾਂ ਕਿਹਾ ਕਿ ਸਾਲਾਨਾ ਮਹਿੰਗਾਈ ਵਿੱਚ ਵਾਧਾ ਮਕਾਨ ਕਿਰਾਏ ਵਿੱਚ ਵਾਧੇ ਅਤੇ ਟਮਾਟਰ, ਆਲੂ, ਦਵਾਈਆਂ, ਬੱਸ ਕਿਰਾਏ ਤੇ ਪੈਟਰੋਲ ਆਦਿ ਦੀਆਂ ਕੀਮਤਾਂ ਵਿੱਚ ਵਾਧੇ ਕਾਰਨ ਹੋਇਆ ਹੈ ।
(ਆਰਸੀਜੇ/ਐਸਕੇਪੀ/ਆਈਏ
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਭਾਰਤ ਅਤੇ ਆਸਟ੍ਰੇਲੀਆ ਦਰਮਿਆਨ ਵਿਗਿਆਨ ਦੇ ਖੇਤਰ ਵਿੱਚ ਦੁਵੱਲੇ ਸਹਿਯੋਗ ਲਈ ਕੋਵਿਡ - 19 ਲਈ ਜਾਂਚ ਪ੍ਰਸਤਾਵ ਮੰਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਅਤੇ ਆਸਟ੍ਰੇਲੀਆ ਦੇ ਪ੍ਰਧਾਨ ਮੰਤਰੀ ਸ਼੍ਰੀ ਸਕੌਟ ਮੌਰਿਸਨ ਐੱਮਪੀ ਨੇ 04 ਜੂਨ 2020 ਨੂੰ ਇੰਡੀਆ-ਆਸਟ੍ਰੇਲੀਆ ਲੀਡਰਸ ਵਰਚੁਅਲ ਸਮਿਟ ਦੌਰਾਨ ਸਾਲ 2020 ਵਿੱਚ ਵਿਸ਼ੇਸ਼ ਕੋਵਿਡ-19 ਸਹਿਯੋਗ ਦਾ ਐਲਾਨ ਕੀਤਾ ਗਿਆ।
ਇਸੇ ਅਨੁਸਾਰ, ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  , ਵਿਗਿਆਨ ਅਤੇ ਟੈਕਨੋਲੋਜੀ ਮੰਤਰਾਲਾ , ਭਾਰਤ ਸਰਕਾਰ ਅਤੇ ਆਸਟ੍ਰੇਲੀਆ ਦੇ ਉਦਯੋਗ , ਵਿਗਿਆਨ , ਊਰਜਾ ਅਤੇ ਸੰਸਾਧਨ ਵਿਭਾਗ ਨੇ ਆਸਟ੍ਰੇਲੀਆ - ਇੰਡੀਆ ਰਣਨੀਤਕ ਖੋਜ ਫੰਡ  ਦੇ ਤਹਿਤ ਇੱਛੁਕ ਵਿਗਿਆਨੀਆਂ ਅਤੇ ਖੋਜਾਰਥੀਆਂ ਨੇ ਕੋਵਿਡ-19 ਦੇ ਸਬੰਧ ਵਿੱਚ ਸਾਂਝੇ ਖੋਜ ਪ੍ਰੋਜੈਕਟ ਮੰਗੇ। ਏਆਈਐੱਸਆਰਐੱਫ ਵਿਗਿਆਨ ਦੇ ਖੇਤਰ ਵਿੱਚ ਦੁਵੱਲੇ ਸਹਿਯੋਗ ਲਈ ਭਾਰਤ ਅਤੇ ਆਸਟ੍ਰੇਲੀਆ ਸਰਕਾਰ ਦੁਆਰਾ ਸੰਯੁਕਤ ਰੂਪ ਨਾਲ ਪ੍ਰਬੰਧਿਤ ਅਤੇ ਵਿੱਤ ਪੋਸ਼ਿਤ ਮੰਚ ਹੈ।
ਖੋਜ ਪ੍ਰਸਤਾਵਾਂ ਨਾਲ ਐਂਟੀਵਾਇਰਲ ਕੋਟਿੰਗਸ, ਹੋਰ ਨਿਵਾਰਕ ਟੈਕਨੋਲੋਜੀਆਂ, ਅੰਕੜਿਆਂ ਦੇ ਵਿਸ਼ਲੇਸ਼ਣ, ਮਾਡਲਿੰਗ, ਏਆਈ ਐਪਲੀਕੇਸ਼ਨਾਂ ਅਤੇ ਜਾਂਚ ਅਤੇ ਨਿਦਾਨ ਟੈਸਟਿੰਗ ‘ਤੇ ਮੁਢਲੇ ਖੇਤਰਾਂ ਦੇ ਰੂਪ ਵਿੱਚ ਧਿਆਨ ਕੇਂਦ੍ਰਿਤ ਕੀਤੇ ਜਾਣ ਦੀ ਉਮੀਦ ਹੈ। ਪ੍ਰੋਜੈਕਟ ਦੀ ਮਿਆਦ 12 ਮਹੀਨੇ ਹੋਵੇਗੀ ਜਿਸ ਵਿੱਚ ਅਧਿਕਤਮ 6 ਮਹੀਨੇ ਦਾ ਵਿਸਤਾਰ ਕੀਤਾ ਜਾ ਸਕੇਗਾ।
ਇਸ ਅਨੁਦਾਨ ਅਵਸਰ ਦਾ ਉਦੇਸ਼ ਕੋਵਿਡ-19 ਮਹਾਮਾਰੀ ਨਾਲ ਨਿਪਟਣ ‘ਤੇ ਕੇਂਦ੍ਰਿਤ ਸਪਸ਼ਟ ਨਤੀਜਿਆਂ ਨਾਲ ਲਘੂ ਸਹਿਯੋਗਪੂਰਨ ਪ੍ਰੋਜੈਕਟਾਂ ਦਾ ਵਿੱਤ ਪੋਸ਼ਣ ਕਰਨਾ ਹੈ। ਇਸ ਅਨੁਦਾਨ ਅਵਸਰ ਦਾ ਇਰਾਦਾ ਭਾਰਤ ਅਤੇ ਆਸਟ੍ਰੇਲੀਆ ਦੋਹਾਂ ਦੇਸ਼ਾਂ ਵਿੱਚ ਕੋਵਿਡ-19 ਨਾਲ ਸਬੰਧਿਤ ਵੈਕਸੀਨ ਚਿਕਿਤਸਾ ਸ਼ਾਸਤਰ ਅਤੇ ਨਿਦਾਨ ਜਿਹੇ ਖੇਤਰਾਂ ਅਤੇ ਪਰਸਪਰ ਲਾਭਕਾਰੀ ਪ੍ਰੋਜੈਕਟਾਂ ਵਿੱਚ ਵਰਤਮਾਨ ਵਿੱਚ ਕਰ ਰਹੇ ਪ੍ਰਮੁੱਖ ਖੋਜ ਸੰਸਥਾਨਾਂ ਅਤੇ ਉਦਯੋਗਾਂ ਨੂੰ ਇਕੱਠੇ ਲਿਆਉਣਾ ਹੈ, ਜਿਨ੍ਹਾਂ ਦੇ ਨਤੀਜੇ ਕੋਵਿਡ-19 ਮਹਾਮਾਰੀ ਨਾਲ ਨਿਪਟਣ ਲਈ ਆਲਮੀ ਪੱਧਰ ‘ਤੇ ਕੀਤੇ ਕਾਰਜਾਂ ਵਿੱਚ ਯੋਗਦਾਨ ਦੇ ਸਕਣਗੇ।
ਇਸ ਸਬੰਧ ਵਿੱਚ ਵਿਵਰਣ onlinedst.gov.in ‘ਤੇ ਉਪੱਲਬਧ ਹੈ। ਔਨਲਾਈਨ ਆਵੇਦਨ ਜਮ੍ਹਾਂ ਕਰਵਾਉਣ ਦੀ ਅੰਤਿਮ ਮਿਤੀ 2 ਜੁਲਾਈ, 2020 ਹੈ।
ਕਾਨੂੰਨ ਤੇ ਨਿਆਂ ਮੰਤਰਾਲਾ
ਪ੍ਰੈਸ ਬਿਆਨ
ਭਾਰਤ ਦੇ ਸੰਵਿਧਾਨ ਦੇ ਅਨੁਛੇਦ 224 ਦੀ ਧਾਰਾ  ਦੁਆਰਾ ਪ੍ਰਦਾਨ ਕੀਤੀ ਗਈ ਸ਼ਕਤੀ ਦੀ ਵਰਤੋਂ ਕਰਦੇ ਹੋਏ, ਮਿਤੀ 19.05.2023 ਦੀ ਸਮ ਸੰਖਿਆ ਦੀ ਨੋਟੀਫਿਕੇਸ਼ਨ ਰਾਹੀਂ, ਰਾਸ਼ਟਰਪਤੀ ਨੇ ਸ਼੍ਰੀ  ਰਾਮਾਸਾਮੀ ਸ਼ਕਤੀਵੇਲ,  ਪੀ. ਧਨਾਬਲ,  ਚਿਨਾਸਾਮੀ ਕੁਮਾਰੱਪਨ ਅਤੇ  ਕੰਦਾਸਾਮੀ ਰਾਜਸੇਕਰ ਨੂੰ ਮਦਰਾਸ ਹਾਈ ਕੋਰਟ ਦੇ ਵਧੀਕ ਜੱਜਾਂ ਵਜੋਂ ਨਿਆਂਇਕ ਅਧਿਕਾਰੀ ਨਿਯੁਕਤ ਕੀਤਾ। ਉਨ੍ਹਾਂ ਦਾ ਅਹੁਦਾ ਆਪਣੇ-ਆਪਣੇ ਦਫ਼ਤਰਾਂ ਦਾ ਚਾਰਜ ਸੰਭਾਲਣ ਦੀ ਮਿਤੀ ਤੋਂ ਦੋ ਸਾਲਾਂ ਦੀ ਮਿਆਦ ਲਈ ਪ੍ਰਭਾਵੀ ਹੋਵੇਗਾ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਸਪੋਰਟਸ ਅਥਾਰਟੀ ਆੱਵ੍ ਇੰਡੀਆ ਵੱਲੋਂ ਕੋਵਿਡ ਦੇ ਵਧਦੇ ਮਾਮਲਿਆਂ ਦਾ ਟਾਕਰਾ ਕਰਨ ਲਈ ਤਾਜ਼ਾ ਨਿਯਮ  ਜਾਰੀ
‘ਸਪੋਰਟਸ ਅਥਾਰਟੀ ਆੱਵ੍ ਇੰਡੀਆ’ ਨੇ ਕੋਵਿਡ ਦੇ ਮਾਮਲਿਆਂ ’ਚ ਤੇਜ਼ੀ ਨਾਲ ਹੋ ਰਹੇ ਵਾਧੇ, ਜ਼ਿਆਦਾਤਰ ਓਮੀਕ੍ਰੋਨ ਵੇਰੀਐੱਟ ਨਾਲ ਨਿਪਟਣ ਲਈ ਤਾਜ਼ਾ ‘ਸਟੈਂਡਰਡ ਆਪਰੇਟਿੰਗ ਪ੍ਰੋਸੀਜ਼ਰਜ਼’  ਦਾ ਐਲਾਨ ਕੀਤਾ ਹੈ। ਇਹ ਕਦਮ ਵਿਭਿੰਨ ‘ਨੈਸ਼ਨਲ ਸੈਂਟਰਜ਼ ਆੱਵ੍ ਐਕਸੇਲੈਂਸ’  ਦੇ ਨਾਲ–ਨਾਲ ਚੱਲ ਰਹੇ ਰਾਸ਼ਟਰੀ ਕੋਚਿੰਗ ਕੈਂਪਾਂ ’ਚ ਲਾਗੂ ਹੋਣਗੇ।
ਟ੍ਰੇਨਿੰਗ ਸੈਂਟਰਾਂ ਦੀ ਆਮਦ ’ਤੇ, ਸਾਰੇ ਐਥਲੀਟਸ ਨੂੰ ਲਾਜ਼ਮੀ ਤੌਰ ’ਤੇ ‘ਰੈਪਿਡ ਐਂਟੀਜਨ ਟੈਸਟ’  ਕਰਵਾਉਣਾ ਹੋਵੇਗਾ। ਜੇ ਟੈਸਟ ਨੈਗੇਟਿਵ ਆਉਂਦਾ ਹੈ, ਤਾਂ ਉਹ ਟ੍ਰੇਨਿੰਗ ਲੈਣਗੇ ਤੇ ਉੱਥੇ ਪੁੱਜਣ ਦੇ ਛੇਵੇਂ ਦਿਨ ਤੱਕ ਖਾਣਾ ਵੱਖਰੇ ਰਹਿ ਕੇ ਖਾਣਗੇ। 5ਵੇਂ ਦਿਨ RAT ਦੋਬਾਰਾ ਕੀਤਾ ਜਾਵੇਗਾ। ਤਦ ਜਿਨ੍ਹਾਂ ਦਾ ਨਤੀਜਾ ਪੌਜ਼ਿਟਿਵ ਰਹੇਗਾ, ਉਨ੍ਹਾਂ ਦਾ RTPCR ਟੈਸਟ ਕੀਤਾ ਜਾਵੇਗਾ ਤੇ ਉਨ੍ਹਾਂ ਨੂੰ ਏਕਾਂਤਵਾਸ ’ਚ ਰੱਖ ਇਲਾਜ ਕੀਤਾ ਜਾਵੇ, ਜਦ ਕਿ ਨੈਗੇਟਿਵ ਟੈਸਟ ਵਾਲੇ ਐਥਲੀਟਸ ਆਪਣੀ ਸਿਖਲਾਈ ਆਮ ਵਾਂਗ ਜਾਰੀ ਰੱਖਣਗੇ।
ਕੈਂਪਾਂ ਵਿੱਚ ਕੋਵਿਡ ਪੌਜ਼ਿਟਿਵ ਜਾਂ ਲੱਛਣ ਵਾਲੇ ਐਥਲੀਟਾਂ ਲਈ ਏਕਾਂਤਵਾਸ ਦੀਆਂ ਉਚਿਤ ਸੁਵਿਧਾਵਾਂ ਨਿਰਧਾਰਤ ਕੀਤੀਆਂ ਜਾ ਰਹੀਆਂ ਹਨ ਅਤੇ ਇਨ੍ਹਾਂ ਸੁਵਿਧਾਵਾਂ ਨੂੰ ਦਿਨ ਵਿੱਚ ਦੋ ਵਾਰ ਰੋਗਾਣੂ-ਮੁਕਤ ਕੀਤਾ ਜਾਵੇਗਾ। ਇੱਕ ਮਾਈਕ੍ਰੋ ਬਾਇਓ-ਬਬਲ ਵੀ ਹੋਵੇਗਾ, ਜਿੱਥੇ ਅਥਲੀਟਾਂ ਨੂੰ ਸਿਖਲਾਈ ਅਤੇ ਖਾਣੇ ਲਈ ਛੋਟੇ ਸਮੂਹਾਂ ਵਿੱਚ ਵੰਡਿਆ ਜਾਵੇਗਾ। ਐਥਲੀਟਾਂ ਨੂੰ ਵੀ ਸਖ਼ਤੀ ਨਾਲ ਕਿਹਾ ਗਿਆ ਹੈ ਕਿ ਉਹ ਦੂਜੇ ਸਮੂਹਾਂ ਨਾਲ ਗੱਲਬਾਤ ਕਰਨ ਤੋਂ ਬਚਣ।
ਹਰ 15 ਦਿਨਾਂ ਵਿੱਚ ਇੱਕ ਵਾਰ, NCOE ਵਿੱਚ ਐਥਲੀਟਾਂ, ਕੋਚਾਂ, ਸਹਾਇਤਾ ਸਟਾਫ ਅਤੇ ਗੈਰ-ਰਿਹਾਇਸ਼ੀ ਸਟਾਫ ਦੀ ਬੇਤਰਤੀਬ ਜਾਂਚ ਵੀ ਹੋਵੇਗੀ। ਇਹ ਵੀ ਸਿਫ਼ਾਰਸ਼ ਕੀਤੀ ਗਈ ਹੈ ਕਿ ਐਥਲੀਟ ਸਿਰਫ਼ ਉਨ੍ਹਾਂ ਮੁਕਾਬਲਿਆਂ ਵਿੱਚ ਹਿੱਸਾ ਲੈਣਗੇ ਜੋ ਸਬੰਧਤ ਰਾਸ਼ਟਰੀ ਖੇਡ ਫੈਡਰੇਸ਼ਨਾਂ  ਅਤੇ ਭਾਰਤੀ ਸਪੋਰਟਸ ਅਥਾਰਟੀ  ਦੇ ਮੁੱਖ ਦਫ਼ਤਰ ਦੇ ਅਧਿਕਾਰੀਆਂ ਦੁਆਰਾ ਸਿਫ਼ਾਰਸ਼ ਕੀਤੇ ਗਏ ਹਨ। ਇਨਵੀਟੇਸ਼ਨਲ ਟੂਰਨਾਮੈਂਟਾਂ ਅਤੇ ਗੈਰ-ਓਲੰਪਿਕ ਕੁਆਲੀਫਾਇੰਗ ਈਵੈਂਟਾਂ ਲਈ, NCOEs ਦੇ ਸੰਬੰਧਤ ਖੇਤਰੀ ਨਿਰਦੇਸ਼ਕਾਂ  ਦੁਆਰਾ ਸਿਫ਼ਾਰਸ਼ਾਂ ਕੀਤੀਆਂ ਜਾਣਗੀਆਂ।
ਇਹ ਵੀ ਨੋਟ ਕੀਤਾ ਜਾਣਾ ਚਾਹੀਦਾ ਹੈ ਕਿ ਸਬੰਧਤ ਰਾਜ ਸਰਕਾਰਾਂ ਦੇ ਦਿਸ਼ਾ-ਨਿਰਦੇਸ਼ ਉਨ੍ਹਾਂ ਵਿਸ਼ੇਸ਼ ਰਾਜਾਂ ਵਿੱਚ ਇਨ੍ਹਾਂ SOPs ਦੀ ਥਾਂ ਲੈਣਗੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 12 ਦਸੰਬਰ ਨੂੰ ਫਿੱਕੀ  ਦੀ 93ਵੀਂ ਸਲਾਨਾ ਜਨਰਲ ਮੀਟਿੰਗ ਅਤੇ ਸਲਾਨਾ ਸੰਮੇਲਨ ਨੂੰ ਸੰਬੋਧਨ ਕਰਨਗੇ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ 12 ਦਸੰਬਰ, 2020 ਨੂੰ ਸਵੇਰੇ 11 ਵਜੇ ਵੀਡੀਓ ਕਾਨਫਰੰਸਿੰਗ ਜ਼ਰੀਏ ਫਿੱਕੀ  ਦੀ 93 ਵੀਂ ਸਲਾਨਾ ਜਨਰਲ ਮੀਟਿੰਗ ਅਤੇ ਸਲਾਨਾ ਸੰਮੇਲਨ ਵਿੱਚ ਉਦਘਾਟਨੀ ਭਾਸ਼ਣ ਦੇਣਗੇ। ਪ੍ਰਧਾਨ ਮੰਤਰੀ ਵਰਚੁਅਲ ਫਿੱਕੀ ਸਲਾਨਾ ਐਕਸਪੋ 2020 ਦਾ ਉਦਘਾਟਨ ਵੀ ਕਰਨਗੇ।
ਫਿੱਕੀ ਦਾ ਸਲਾਨਾ ਸੰਮੇਲਨ 11, 12 ਅਤੇ 14 ਦਸੰਬਰ 2020 ਨੂੰ ਆਯੋਜਤ ਕੀਤਾ ਜਾ ਰਿਹਾ ਹੈ। ਇਸ ਸਾਲ ਦੇ ਸਲਾਨਾ ਸੰਮੇਲਨ ਦਾ ਵਿਸ਼ਾ “ਪ੍ਰੇਰਿਤ ਭਾਰਤ” ਹੈ। ਇਸ ਸਮਾਰੋਹ ਵਿੱਚ ਕਈ ਮੰਤਰੀਆਂ, ਨੌਕਰਸ਼ਾਹਾਂ, ਉਦਯੋਗਾਂ ਦੇ ਪ੍ਰਮੁੱਖ, ਡਿਪਲੋਮੈਟਾਂ, ਅੰਤਰਰਾਸ਼ਟਰੀ ਮਾਹਿਰਾਂ ਅਤੇ ਹੋਰ ਪ੍ਰਮੁੱਖ ਸ਼ਮੂਲੀਅਤ ਕਰਨ ਵਾਲਿਆਂ ਦੀ ਸ਼ਮੂਲੀਅਤ ਦੇਖਣ ਨੂੰ ਮਿਲੇਗੀ। ਸੰਮੇਲਨ ਵਿੱਚ ਵੱਖ-ਵੱਖ ਹਿਤਧਾਰਕ ਸ਼ਾਮਲ ਹੋਣਗੇ ਜੋ ਕੋਵਿਡ-19 ਦੇ ਅਰਥਵਿਵਸਥਾ 'ਤੇ ਪੈਣ ਵਾਲੇ ਪ੍ਰਭਾਵ, ਸਰਕਾਰ ਦੁਆਰਾ ਕੀਤੇ ਜਾ ਰਹੇ ਸੁਧਾਰਾਂ ਅਤੇ ਭਾਰਤੀ ਅਰਥਵਿਵਸਥਾ ਲਈ ਅੱਗੇ ਵਧਣ ਦੇ ਰਾਹ 'ਤੇ ਵਿਚਾਰ ਕਰਨਗੇ।
ਫਿੱਕੀ ਦਾ ਸਲਾਨਾ ਐਕਸਪੋ 2020, 11 ਦਸੰਬਰ 2020 ਤੋਂ ਸ਼ੁਰੂ ਹੋਵੇਗਾ ਅਤੇ ਇੱਕ ਸਾਲ ਦੀ ਮਿਆਦ ਲਈ ਜਾਰੀ ਰਹੇਗਾ। ਵਰਚੁਅਲ ਐਕਸਪੋ ਵਿਸ਼ਵ ਭਰ ਦੇ ਪ੍ਰਦਰਸ਼ਕਾਂ ਨੂੰ ਆਪਣੇ ਉਤਪਾਦਾਂ ਦਾ ਪ੍ਰਦਰਸ਼ਨ ਕਰਨ ਅਤੇ ਉਨ੍ਹਾਂ ਦੇ ਵਪਾਰ ਦੀਆਂ ਸੰਭਾਵਨਾਵਾਂ ਨੂੰ ਅੱਗੇ ਵਧਾਉਣ ਦਾ ਮੌਕਾ ਪ੍ਰਦਾਨ ਕਰੇਗਾ।
ਮੰਤਰੀ ਮੰਡਲ
ਕੈਬਨਿਟ ਨੇ ਜਲ ਸੰਸਾਧਨ ਦੇ ਖੇਤਰ ਵਿੱਚ ਭਾਰਤ ਅਤੇ ਜਪਾਨ ਦੇ ਦਰਮਿਆਨ ਸਹਿਯੋਗ ਪੱਤਰ  ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਵਿੱਚ ਕੇਂਦਰੀ ਮੰਤਰੀ ਮੰਡਲ ਨੂੰ ਜਲ ਸੰਸਾਧਨ ਦੇ ਖੇਤਰ ਵਿੱਚ ਜਲ ਸ਼ਕਤੀ ਮੰਤਰਾਲਾ ਦੇ ਜਲ ਸੰਸਾਧਨ, ਨਦੀ ਵਿਕਾਸ ਅਤੇ ਗੰਗਾ ਸੁਰੱਖਿਆ ਵਿਭਾਗ ਅਤੇ ਜਪਾਨ ਦੇ ਭੂਮੀ, ਬੁਨਿਆਦੀ ਢਾਂਚਾ, ਟ੍ਰਾਂਸਪੋਰਟ ਅਤੇ ਟੂਰਿਜ਼ਮ ਮੰਤਰਾਲਾ ਦੇ ਜਲ ਅਤੇ ਆਪਦਾ ਪ੍ਰਬੰਧਨ ਬਿਊਰੋ ਦੇ ਦਰਮਿਆਨ ਹਸਤਾਖ਼ਰ ਹੋਏ ਸਹਿਯੋਗ ਪੱਤਰ  ਤੋਂ ਜਾਣੂ ਕਰਵਾਇਆ ਗਿਆ।
ਲਾਭ:
ਦੋਹਾਂ ਦੇਸ਼ਾਂ ਦੇ ਦਰਮਿਆਨ ਸੂਚਨਾ, ਗਿਆਨ, ਟੈਕਨੋਲੋਜੀ ਅਤੇ ਵਿਗਿਆਨ ਅਧਾਰਿਤ ਅਨੁਭਵ ਦੇ ਅਦਾਨ-ਪ੍ਰਦਾਨ ਨੂੰ ਵਧਾਉਣ ਦੇ ਨਾਲ-ਨਾਲ ਸੰਯੁਕਤ ਪ੍ਰੋਜੈਕਟਾਂ ਦੇ ਲਾਗੂਕਰਨ ਦੇ ਲਈ ਇਸ ਸਹਿਯੋਗ ਪੱਤਰ  ’ਤੇ ਹਸਤਾਖ਼ਰ ਕੀਤੇ ਗਏ ਹਨ। ਸਹਿਯੋਗ ਪੱਤਰ  ਦਾ ਟੀਚਾ ਜਲ ਅਤੇ ਡੈਲਟਾ ਪ੍ਰਬੰਧਨ ਅਤੇ ਜਲ ਟੈਕਨੋਲੋਜੀ ਦੇ ਖੇਤਰ ਵਿੱਚ ਦੀਰਘਕਾਲੀ ਸਹਿਯੋਗ ਨੂੰ ਵਿਕਸਿਤ ਕਰਨਾ ਹੈ।
ਇਹ ਸਹਿਯੋਗ ਪੱਤਰ , ਜਲ ਸੁਰੱਖਿਆ, ਬਿਹਤਰ ਸਿੰਚਾਈ ਸੁਵਿਧਾ ਅਤੇ ਜਲ ਸੰਸਾਧਨ ਵਿਕਾਸ ਵਿੱਚ ਸਥਿਰਤਾ ਦਾ ਟੀਚਾ ਹਾਸਲ ਕਰਨ ਵਿੱਚ ਮਦਦ ਕਰੇਗਾ।
ਜਲ ਸ਼ਕਤੀ ਮੰਤਰਾਲਾ
ਭਾਰਤ ਨੂੰ ਸੋਕੇ ਅਤੇ ਹੜ੍ਹਾਂ ਨਾਲ ਨਜਿੱਠਣ ਲਈ ਇਕ ਸਮੁੱਚੀ ਪਹੁੰਚ ਅਪਣਾਉਣ ਦੀ ਲੋੜ - ਸ਼ੇਖਾਵਤ
ਕੇਂਦਰੀ ਜਲ ਸ਼ਕਤੀ ਮੰਤਰੀ ਸ਼੍ਰੀ ਗਜੇਂਦਰ ਸਿੰਘ ਸ਼ੇਖਾਵਤ ਨੇ ਕਿਹਾ ਹੈ ਕਿ ਮੌਸਮ ਦੀ ਤਬਦੀਲੀ ਅਤੇ ਮੌਨਸੂਨ ਦੀ ਅਨਿਸ਼ਚਤਤਾ ਦੀਆਂ ਚੁਣੌਤੀਆਂ ਭਾਰਤ ਦੀਆਂ ਸਭ ਤੋਂ ਵੱਡੀਆਂ ਚੁਣੌਤੀਆਂ ਵਜੋਂ ਸਾਹਮਣੇ ਆਈਆਂ ਹਨ। ਇੱਥੇ ਹੜ੍ਹ ਪ੍ਰਬੰਧਨ ਬਾਰੇ ਇੱਕ ਵਰਕਸ਼ਾਪ ਨੂੰ ਸੰਬੋਧਨ ਕਰਦੇ ਹੋਏ ਮੰਤਰੀ ਨੇ ਕਿਹਾ ਕਿ ਭਾਰਤ ਵਿੱਚ ਸੋਕੇ ਅਤੇ ਹੜ੍ਹਾਂ ਦੀਆਂ ਚੁਣੌਤੀਆਂ ਨਾਲ ਨਜਿੱਠਣ ਲਈ ਸਮੁੱਚੀ ਪਹੁੰਚ ਅਪਣਾਉਣ ਦੀ ਲੋੜ ਹੈ। ਉਨ੍ਹਾਂ ਕਿਹਾ ਕਿ ਜਿਵੇਂ ਕਿ ਕੇਂਦਰੀ ਜਲ ਕਮਿਸ਼ਨ  ਆਪਣੀ ਸਥਾਪਨਾ ਦੀ 75ਵੀਂ ਵਰ੍ਹੇਗੰਢ ਜਲਦੀ ਹੀ ਮਨਾਉਣ ਵਾਲਾ ਹੈ, ਸੰਗਠਨ ਦੀ ਸਿਆਣਪ  ਦਾ ਜਾਇਜ਼ਾ ਲਿਆ ਜਾਣਾ ਚਾਹੀਦਾ ਹੈ ਅਤੇ ਇਸ ਨੂੰ ਅੱਗੇ ਲਿਜਾ ਕੇ ਇਸ ਦੇ ਵਿਵਹਾਰਕ ਹੱਲ ਲੱਭੇ ਜਾਣੇ ਚਾਹੀਦੇ ਹਨ।
ਇਸ ਮੌਕੇ 'ਤੇ ਬੋਲਦੇ ਹੋਏ, ਜਲ ਸ਼ਕਤੀ ਰਾਜ ਮੰਤਰੀ ਸ਼੍ਰੀ ਰਤਨ ਲਾਲ ਕਟਾਰੀਆ ਨੇ ਕਿਹਾ ਕਿ ਭਾਰਤ ਵਿੱਚ ਅਸਾਮ ਅਤੇ ਉੱਤਰੀ ਬਿਹਾਰ ਵਰਗੇ ਰਾਜਾਂ ਨੂੰ ਹਰ ਸਾਲ ਹੜ੍ਹਾਂ ਦਾ ਸਾਹਮਣਾ ਕਰਨਾ ਪੈਂਦਾ ਹੈ ਪਰ ਨਵੀਂ ਟੈਕਨੋਲੋਜੀ ਦੇ ਆਗਮਨ ਨਾਲ ਸੀਡਬਲਿਊਸੀ ਹੁਣ 3-4 ਦਿਨ ਪਹਿਲਾਂ ਹੀ ਹੜ੍ਹਾਂ ਬਾਰੇ ਭਵਿੱਖਬਾਣੀ ਕਰਨ ਦੇ ਯੋਗ ਹੋ ਗਿਆ ਹੈ। ਉਨ੍ਹਾਂ ਕਿਹਾ ਕਿ ਨੁਕਸਦਾਰ ਯੋਜਨਾਬੰਦੀ ਕਾਰਨ ਸਾਡੇ ਕਈ ਸ਼ਹਿਰਾਂ ਨੂੰ ਮੌਨਸੂਨ ਦੌਰਾਨ ਸੇਮ ਦੀ ਸਮੱਸਿਆ ਦਾ ਸਾਹਮਣਾ ਕਰਨਾ ਪੈਂਦਾ ਹੈ। ਉਨ੍ਹਾਂ ਸਥਾਨਕ ਸੰਸਥਾਵਾਂ ਨੂੰ ਅਪੀਲ ਕੀਤੀ ਕਿ ਉਹ ਇਸ ਚੁਣੌਤੀ ਨਾਲ ਨਜਿੱਠਣ ਲਈ ਕੇਂਦਰੀ ਏਜੰਸੀਆਂ ਨਾਲ ਤਾਲਮੇਲ ਕਰਨ।
ਕੇਂਦਰੀ ਜਲ ਕਮਿਸ਼ਨ  ਵੱਲੋਂ ਨੈਸ਼ਨਲ ਰਿਮੋਟ ਸੈਂਸਿੰਗ ਸੈਂਟਰ , ਹੈਦਰਾਬਾਦ ਦੀ ਤਕਨੀਕੀ ਮਦਦ ਨਾਲ ਇੱਕ ਅਧਿਐਨ ''ਰੀਅਸੈੱਸਮੈਂਟ ਆਵ੍ ਵਾਟਰ ਅਵੇਲੇਬਿਲਿਟੀ ਆਵ੍ ਰਿਵਰ ਬੇਸਿਨਜ਼ ਇਨ ਇੰਡੀਆ ਯੂਜ਼ਿੰਗ ਸਪੇਸ ਇਨਪੁਟਸ'' ਦੇਸ਼ ਵਿੱਚ ਔਸਤ ਸਲਾਨਾ ਜਲ ਸੰਸਾਧਨਾਂ ਦੀ ਸਮੀਖਿਆ ਕਰਨ ਲਈ ਕਰਵਾਇਆ ਜਾ ਰਿਹਾ ਹੈ। ਭਾਰਤ ਦੇ 20 ਬੇਟ ਵਿੱਚ ਔਸਤ ਸਲਾਨਾ ਪਾਣੀ 1999.20 ਬਿਲੀਅਨ ਕਿਊਬਿਕ ਮੀਟਰ  ਹੈ। ਪੂਰੀ ਤਰ੍ਹਾਂ ਵਿਗਿਆਨ ਅਧਾਰਤ ਸਟੇਟ ਆਵ੍ ਦਿ ਆਰਟ ਮਾਡਲਿੰਗ ਟੂਲਜ਼ ਅਤੇ ਉਪਗ੍ਰਹਿ ਡਾਟਾ ਦੀ ਵਰਤੋਂ ਇਸ ਅਧਿਐਨ ਵਿੱਚ ਕੀਤੀ ਗਈ ਹੈ। ਕਮੇਟੀ ਵੱਲੋਂ ਮੁੜ ਜਾਇਜ਼ੇ ਦੇ ਢੰਗ ਨੂੰ ਵੀ ਅੰਤਿਮ ਰੂਪ ਦੇ ਦਿੱਤਾ ਗਿਆ ਹੈ। ਇਸ ਕਮੇਟੀ ਵਿੱਚ ਸੀਡਬਲਿਊਸੀ, ਐੱਨਆਰਐੱਸਸੀ, ਭਾਰਤੀ ਮੌਸਮ ਵਿਭਾਗ  ਅਤੇ ਅਕਾਦਮਿਕ ਮਾਹਿਰ ਸ਼ਾਮਲ ਹਨ। ਅਧਿਐਨ ਦੀਆਂ ਪ੍ਰਮੁੱਖ ਵਿਸ਼ੇਸ਼ਤਾਵਾਂ ਵਿੱਚ ਵਰਖਾ ਦੀ ਸ਼ਮੂਲੀਅਤ, ਜ਼ਮੀਨ ਦੀ ਵਰਤੋਂ, ਜ਼ਮੀਨ ਦਾ ਖੇਤਰ, ਮੰਗ ਦਾ ਸਹੀ ਜਾਇਜ਼ਾ, ਵਾਸ਼ਪੀਕਰਨ, ਮਿੱਟੀ ਦਾ ਸਿੱਲ੍ਹਾਪਣ ਅਤੇ ਬੇਸਿਨ ਦਾ ਵਿਕਾਸ ਅਤੇ ਉਪ-ਬੇਸਿਨ ਦੇ ਅਧਾਰ ਤੇ ਮਾਡਲਸ ਦਾ ਪਤਾ ਲਗਾਉਣਾ ਹਨ। ਇਹ ਕੰਮ ਇੱਕ ਸਾਫਟਵੇਅਰ ''ਵਾਟਰ ਰਿਸੋਰਸਿਜ਼ ਅਸੈੱਸਮੈਂਟ ਟੂਲ '' ਦੀ ਮਦਦ ਨਾਲ ਕੀਤਾ ਜਾਵੇਗਾ ਜੋ ਕਿ ਐੱਨਆਰਐੱਸਸੀ ਵੱਲੋਂ ਵਿਕਸਿਤ ਕੀਤਾ ਗਿਆ ਹੈ। ਇਸ ਅਧਿਐਨ ਦੇ ਨਤੀਜੇ ਢੁਕਵੀਂ ਯੋਜਨਾਬੰਦੀ ਅਤੇ ਦੇਸ਼ ਦੇ ਜਲ ਸੰਸਾਧਨਾਂ ਦੇ ਵਿਕਾਸ ਲਈ ਕਾਫੀ ਲਾਹੇਵੰਦ ਹੋਣਗੇ।
ਬਾਅਦ ਵਿੱਚ ਸ਼੍ਰੀ ਸ਼ੇਖਾਵਤ ਨੇ ਇੱਕ ਪੁਸਤਕ ''ਰੀਅਸੈੱਸਮੈਂਟ ਆਵ੍ ਵਾਟਰ ਅਵੇਲੇਬਿਲਿਟੀ ਇਨ ਇੰਡੀਆ ਯੂਜ਼ਿੰਗ ਸਪੇਸ ਇਨਪੁਟਸ'' ਜਾਰੀ ਕੀਤੀ।
ਐੱਸਐੱਨਸੀ
(Visitor Counter : 61
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਅਗਸਤ 2023 ਵਿੱਚ 10 ਬਿਲੀਅਨ ਯੂਪੀਆਈ  ਲੈਣ-ਦੇਣ ਨੂੰ ਪਾਰ ਕਰ ਜਾਣ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅਗਸਤ 2023 ਵਿੱਚ ਯੂਪੀਆਈ  ਲੈਣ-ਦੇਣ ਦੇ 10 ਬਿਲੀਅਨ ਨੂੰ ਪਾਰ ਕਰ ਜਾਣ ਦੀ ਅੱਜ ਸ਼ਲਾਘਾ ਕੀਤੀ।
ਐੱਨਪੀਸੀਆਈ  ਦੁਆਰਾ ਇੱਕ ਪੋਸਟ ਦੇ ਜਵਾਬ ਵਿੱਚ, ਪ੍ਰਧਾਨ ਮੰਤਰੀ ਨੇ ਐਕਸ ’ਤੇ ਪੋਸਟ ਕੀਤਾ:
"ਇਹ ਇੱਕ ਅਸਾਧਾਰਣ ਖ਼ਬਰ ਹੈ! ਇਹ ਭਾਰਤ ਦੀ ਜਨਤਾ ਦੁਆਰਾ ਡਿਜੀਟਲ ਪ੍ਰਗਤੀ ਨੂੰ ਅਪਣਾਏ ਜਾਣ ਦਾ ਪ੍ਰਮਾਣ ਅਤੇ ਉਨ੍ਹਾਂ ਦੇ ਕੌਸ਼ਲਾਂ ਦੇ ਪ੍ਰਤੀ ਸਨਮਾਨ ਹੈ। ਆਉਣ ਵਾਲੇ ਸਮੇਂ ਵਿੱਚ ਭੀ ਇਸ ਪ੍ਰਵਿਰਤੀ ਦੇ ਬਣੇ ਰਹਿਣ ਦੀ ਆਸ਼ਾ ਹੈ।"
ਸੈਰ ਸਪਾਟਾ ਮੰਤਰਾਲਾ
ਕੇਂਦਰੀ ਟੂਰਿਜ਼ਮ ਅਤੇ ਸੱਭਿਆਚਾਰ ਰਾਜ ਮੰਤਰੀ  ਸ਼੍ਰੀ ਪ੍ਰਹਲਾਦ ਸਿੰਘ ਪਟੇਲ ਨੇ ਅੱਜ ਪ੍ਰਸ਼ਾਦ ਸਕੀਮ ਤਹਿਤ ਕੇਰਲ ਦੇ ਗੁਰੂਵਾਯੁਰ ਵਿਖੇ “ਟੂਰਿਸਟ ਫੈਸਿਲਿਟੀ ਸੈਂਟਰ” ਸੁਵਿਧਾ ਦਾ ਵਰਚੁਅਲੀ ਉਦਘਾਟਨ ਕੀਤਾ
ਪ੍ਰਸ਼ਾਦ ਯੋਜਨਾ ਟੂਰਿਜ਼ਮ ਮੰਤਰਾਲੇ ਦੁਆਰਾ ਸਾਲ 2014-15 ਵਿੱਚ ਪਹਿਚਾਣ ਕੀਤੇ ਗਏ ਤੀਰਥ ਸਥਾਨਾਂ ਅਤੇ ਵਿਰਾਸਤੀ ਥਾਵਾਂ ਦੇ ਏਕੀਕ੍ਰਿਤ ਵਿਕਾਸ ਲਈ ਸ਼ੁਰੂ ਕੀਤੀ ਗਈ ਸੀ
ਕੇਂਦਰੀ ਟੂਰਿਜ਼ਮ ਅਤੇ ਸੱਭਿਆਚਾਰ ਰਾਜ ਮੰਤਰੀ ਸ਼੍ਰੀ ਪ੍ਰਹਲਾਦ ਸਿੰਘ ਪਟੇਲ ਨੇ ਅੱਜ ਵਰਚੁਅਲੀ ਪਲੈਟਫਾਰਮ ਜ਼ਰੀਏ ਟੂਰਿਜ਼ਮ ਮੰਤਰਾਲੇ ਦੀ ਪ੍ਰਸ਼ਾਦ ਯੋਜਨਾ ਤਹਿਤ “ਗੁਰੂਵਾਯੁਰ, ਕੇਰਲ ਦਾ ਵਿਕਾਸ” ਪ੍ਰੋਜੈਕਟ ਤਹਿਤ ਬਣਾਈ ਗਈ “ਟੂਰਿਸਟ ਫੈਸਿਲਿਟੀ ਸੈਂਟਰ” ਸੁਵਿਧਾ ਦਾ ਉਦਘਾਟਨ ਕੀਤਾ। ਕੇਂਦਰੀ ਵਿਦੇਸ਼ ਰਾਜ ਮੰਤਰੀ ਸ਼੍ਰੀ ਵੀ. ਮੁਰਲੀਧਰਨ ਅਤੇ ਕੇਰਲ ਰਾਜ ਸਰਕਾਰ ਦੇ ਸਹਿਕਾਰਤਾ, ਟੂਰਿਜ਼ਮ ਅਤੇ ਦੇਵਸਵੋਮਸ  ਮੰਤਰੀ, ਸ਼੍ਰੀ ਕੜਕਮਪੱਲੀ ਸੁਰੇਂਦਰਨ ਨੇ ਵੀ ਇਸ ਮੌਕੇ ਸ਼ਿਰਕਤ ਕੀਤੀ।
ਕੇਂਦਰੀ ਮੰਤਰੀ ਨੇ ਅੰਤਰਰਾਸ਼ਟਰੀ ਮਾਪਦੰਡਾਂ ਦੀਆਂ ਸੁਵਿਧਾਵਾਂ ਬਣਾਉਣ ਲਈ ਭਾਰਤ ਸਰਕਾਰ ਦੁਆਰਾ ਜਾਰੀ ਕੀਤੇ ਫੰਡਾਂ ਦੀ ਬਿਹਤਰੀਨ ਵਰਤੋਂ ਲਈ ਰਾਜ ਸਰਕਾਰ ਦੀ ਪ੍ਰਸ਼ੰਸਾ ਕੀਤੀ। ਉਨ੍ਹਾਂ ਨੇ ਅੱਗੇ, ਰਾਜ ਸਰਕਾਰ ਨੂੰ ਟੂਰਿਜ਼ਮ ਖੇਤਰ ਦੇ ਤਹਿਤ ਟੂਰਿਜ਼ਮ ਮੰਤਰਾਲੇ ਤੋਂ ਹਰ ਸਹਿਯੋਗ ਅਤੇ ਸਹਾਇਤਾ ਲਈ ਭਰੋਸਾ ਦਿੱਤਾ।
‘ਨੈਸ਼ਨਲ ਮਿਸ਼ਨ ਆਨ ਪਿਲਗ੍ਰੀਮੇਜ ਰੇਜੁਵਿਨੇਸ਼ਨ ਐਂਡ ਹੈਰੀਟੇਜ ਔਗਮੈਂਟੇਸ਼ਨ ਡਰਾਈਵ’  ਨੂੰ ਟੂਰਿਜ਼ਮ ਮੰਤਰਾਲੇ ਦੁਆਰਾ ਸਾਲ 2014-15 ਵਿੱਚ ਪਹਿਚਾਣ ਕੀਤੇ ਗਏ ਤੀਰਥ ਸਥਾਨਾਂ ਅਤੇ ਵਿਰਾਸਤੀ ਥਾਵਾਂ ਦੇ ਏਕੀਕ੍ਰਿਤ ਵਿਕਾਸ ਲਈ ਸ਼ੁਰੂ ਕੀਤੀ ਗਈ ਸੀ। ਇਸ ਯੋਜਨਾ ਦਾ ਉਦੇਸ਼ ਬੁਨਿਆਦੀ ਢਾਂਚੇ ਦੇ ਵਿਕਾਸ ਜਿਵੇਂ ਕਿ ਐਂਟਰੀ ਪੁਆਇੰਟਸ , ਆਖਰੀ ਮੀਲ ਤੱਕ ਸੰਪਰਕ, ਸੂਚਨਾ / ਇੰਟਰਪਰਿਟੇਸ਼ਨ ਸੈਂਟਰਾਂ, ਏਟੀਐੱਮ / ਮਨੀ ਐਕਸਚੇਂਜ, ਟ੍ਰਾਂਸਪੋਰਟ ਦੇ ਵਾਤਾਵਰਣ ਦੇ ਅਨੁਕੂਲ ਤਰੀਕਿਆਂ ਦੀ ਵਿਵਸਥਾ, ਖੇਤਰ ਦੀ ਰੋਸ਼ਨੀ ਅਤੇ ਅਖੁੱਟ ਊਰਜਾ ਦੇ ਸਰੋਤ, ਪਾਰਕਿੰਗ, ਪੀਣ ਵਾਲੇ ਪਾਣੀ, ਪਖਾਨੇ, ਕਲਾਕ ਰੂਮ, ਵੇਟਿੰਗ ਰੂਮ, ਫਸਟ ਏਡ ਸੈਂਟਰ, ਕਰਾਫ਼ਟ ਬਜ਼ਾਰਾਂ / ਹਾਟਾਂ / ਸਮਾਰਕ ਦੀਆਂ ਦੁਕਾਨਾਂ / ਕੈਫੇਟੇਰੀਆ, ਵਰਖਾ ਸ਼ੈਲਟਰ, ਟੈਲੀਕਾਮ ਸੁਵਿਧਾਵਾਂ, ਇੰਟਰਨੈੱਟ ਸੰਪਰਕ ਆਦਿ ਵਿਕਸਿਤ ਕਰਨਾ ਪ੍ਰੋਜੈਕਟ ਤਹਿਤ ਹੈ। “ਗੁਰੂਵਾਯੁਰ ਦਾ ਵਿਕਾਸ” ਪ੍ਰੋਜੈਕਟ ਨੂੰ ਟੂਰਿਜ਼ਮ ਮੰਤਰਾਲੇ ਦੁਆਰਾ ਮਾਰਚ, 2017 ਵਿੱਚ 45.36 ਕਰੋੜ ਰੁਪਏ ਦੀ ਲਾਗਤ ਨਾਲ ਪ੍ਰਵਾਨਗੀ ਦਿੱਤੀ ਗਈ ਸੀ। ‘ਟੂਰਿਸਟ ਫੈਸਿਲਿਟੇਸ਼ਨ ਸੈਂਟਰ’ ਨੂੰ 11.57 ਕਰੋੜ ਰੁਪਏ ਦੀ ਲਾਗਤ ਨਾਲ ਸਫ਼ਲਤਾਪੂਰਵਕ ਪੂਰਾ ਕਰ ਲਿਆ ਗਿਆ ਹੈ। ਪ੍ਰੋਜੈਕਟਾਂ ਦੇ ਹੋਰ ਹਿੱਸੇ ਸੀਸੀਟੀਵੀ ਨੈੱਟਵਰਕ ਬੁਨਿਆਦੀ ਢਾਂਚਾ, ਟੂਰਿਸਟ ਸੁਵਿਧਾ ਕੇਂਦਰ ਅਤੇ ਮਲਟੀ ਲੈਵਲ ਕਾਰ ਪਾਰਕਿੰਗ ਹਨ| ਸੀਸੀਟੀਵੀ ਨੈੱਟਵਰਕ ਨੂੰ ਪਹਿਲਾਂ ਹੀ ਪੂਰਾ ਕਰ ਲਿਆ ਗਿਆ ਹੈ|
ਸੈਰ ਸਪਾਟਾ ਮੰਤਰਾਲਾ
ਭਾਰਤ 17-18 ਮਾਰਚ, 2023 ਨੂੰ ਕਾਸ਼ੀ ਵਿੱਚ ਸ਼ੰਘਾਈ ਸਹਿਯੋਗ ਸੰਗਠਨ  ਟੂਰਿਜ਼ਮ ਮੰਤਰੀਆਂ ਦੀ ਮੀਟਿੰਗ  ਦੀ ਮੇਜ਼ਬਾਨੀ ਕਰੇਗਾ
17 ਮਾਰਚ, 2023 ਨੂੰ ਟੂਰਜ਼ਿਮ ਮੰਤਰੀਆਂ ਦੀ ਮੀਟਿੰਗ ਵਿੱਚ ਸੰਯੁਕਤ ਟੂਰਿਜ਼ਮ ਕਾਰਜ ਯੋਜਨਾ ਨੂੰ ਅਪਣਾਇਆ ਜਾਵੇਗਾ
ਭਾਰਤ 17 ਅਤੇ 18 ਮਾਰਚ, 2023 ਨੂੰ ਕਾਸ਼ੀ  ਵਿੱਚ ਸ਼ੰਘਾਈ ਸਹਿਯੋਗ ਸੰਗਠਨ  ਦੇ ਟੂਰਿਜ਼ਮ ਮੰਤਰੀਆਂ ਦੀ ਮੀਟਿੰਗ  ਦੀ ਮੇਜ਼ਬਾਨੀ ਕਰੇਗਾ। ਕਾਸ਼ੀ ਨੂੰ ਐੱਸਸੀਓ ਦੀ ਪਹਿਲੀ ਸੱਭਿਆਚਾਰਕ ਰਾਜਧਾਨੀ ਵਜੋਂ ਨਾਮਜ਼ਦ ਕੀਤਾ ਗਿਆ ਹੈ। ਵਰਤਮਾਨ ਵਿੱਚ ਭਾਰਤ ਸ਼ੰਘਾਈ ਸਹਿਯੋਗ ਸੰਗਠਨ  ਦਾ ਪ੍ਰਧਾਨ ਹੈ।
ਇਸ ਮੀਟਿੰਗ ਦੇ ਦੌਰਾਨ ਐੱਸਸੀਓ ਮੈਂਬਰ ਦੇਸ਼ਾਂ ਦੇ ਵਿੱਚ ਟੂਰਿਜ਼ਮ ਖੇਤਰ ਵਿੱਚ ਸਹਿਯੋਗ ਦੇ ਵਿਕਾਸ ਨੂੰ ਲੈ ਕੇ ਸੰਯੁਕਤ ਟੂਰਿਜ਼ਮ ਕਾਰਜ ਯੋਜਨਾ ਅਪਣਾਈ ਜਾਵੇਗੀ। ਇਸ ਤੋਂ ਪਹਿਲਾਂ 14 ਅਤੇ 15 ਮਾਰਚ, 2023 ਨੂੰ ਦੂਜੀ ਟੂਰਿਜ਼ਮ ਮਾਹਿਰ ਵਰਕਿੰਗ ਗਰੁੱਪ ਦੀ ਮੀਟਿੰਗ ਹੋਵੇਗੀ। ਇਸ ਵਿੱਚ 17 ਮਾਰਚ, 2023 ਨੂੰ ਐੱਸਸੀਓ ਟੂਰਿਜ਼ਮ ਮੰਤਰੀਆਂ ਦੀ ਮੀਟਿੰਗ ਵਿੱਚ ਅਪਣਾਏ ਜਾਣ ਤੋਂ ਪਹਿਲਾਂ ਸੰਯੁਕਤ ਟੂਰਿਜ਼ਮ ਕਾਰਜ ਯੋਜਨਾ ’ਤੇ ਚਰਚਾ ਕੀਤੀ ਜਾਵੇਗੀ ਅਤੇ ਇਸ ਨੂੰ ਅੰਤਿਮ ਰੂਪ ਦਿੱਤਾ ਜਾਵੇਗਾ।
ਦੂਜੀ ਈਡਬਲਿਯੂਜੀ ਮੀਟਿੰਗ ਦੇ ਦੌਰਾਨ ਚਰਚਾ ਕੀਤੀ ਜਾਣ ਵਾਲੀ ਸੰਯੁਕਤ ਕਾਰਜ ਯੋਜਨਾ ਵਿੱਚ ਵੱਖ-ਵੱਖ ਵਿਸ਼ੇ ਸ਼ਾਮਲ ਹੋਣਗੇ। ਇਨ੍ਹਾਂ ਵਿੱਚ ਐੱਸਸੀਓ ਟੂਰਿਜ਼ਮ ਬ੍ਰਾਂਡ ਦੇ ਪ੍ਰਚਾਰ ਨਾਲ ਸੰਬੰਧਿਤ ਕੰਮ, ਟੂਰਿਜ਼ਮ ਵਿੱਚ ਐੱਸਸੀਓ ਮੈਂਬਰ ਦੇਸ਼ਾਂ ਦੀ ਸੱਭਿਆਚਾਰਕ ਵਿਰਾਸਤ ਨੂੰ ਉਤਸ਼ਾਹਿਤ ਕਰਨਾ, ਟੂਰਿਜ਼ਮ ਵਿੱਚ ਸੂਚਨਾ ਅਤੇ ਡਿਜੀਟਲ ਟੈਕਨੋਲੋਜੀ ਨੂੰ ਸਾਂਝਾ ਕਰਨਾ, ਮੈਡੀਕਲ ਅਤੇ ਸਿਹਤ ਟੂਰਿਜ਼ਮ ਵਿੱਚ ਆਪਸੀ ਸਹਿਯੋਗ ਨੂੰ ਉਤਸ਼ਾਹਿਤ ਕਰਨਾ ਅਤੇ ਸੇਵਾਵਾਂ ਦੀ ਗੁਣਵੱਤਾ ਵਿੱਚ ਸੁਧਾਰ ਸ਼ਾਮਲ ਹਨ। ਇਸ ਸੰਯੁਕਤ ਕਾਰਜ ਯੋਜਨਾ ਨੂੰ ਕਾਸ਼ੀ ਵਿੱਚ 17 ਮਾਰਚ, 2023 ਨੂੰ ਐੱਸਸੀਓ ਟੂਰਿਜ਼ਮ ਮੰਤਰੀਆਂ ਦੀ ਮੀਟਿੰਗ ਵਿੱਚ ਅਪਣਾਇਆ ਜਾਵੇਗਾ।
ਭਾਰਤ ਨੇ 2023 ਦੇ ਲਈ ਐੱਸਸੀਓ  ਦੀ ਪ੍ਰਧਾਨਗੀ ਪ੍ਰਾਪਤ ਕੀਤੀ ਹੈ। ਭਾਰਤ ਦੀ ਪ੍ਰਧਾਨਗੀ ਦੇ ਇੱਕ ਹਿੱਸੇ ਦੇ ਤਹਿਤ ਭਾਰਤ ਸਰਕਾਰ ਦੇ ਟੂਰਿਜ਼ਮ ਮੰਤਰਾਲੇ ਨੇ ਵੱਖ-ਵੱਖ ਟੂਰਿਜ਼ਮ ਟਰੈਕ ਗਤੀਵਿਧੀਆਂ ਦੀ ਯੋਜਨਾ ਬਣਾਈ ਹੈ। ਇਨ੍ਹਾਂ ਵਿੱਚ  9 ਤੋਂ 11 ਫਰਵਰੀ 2023 ਤੱਕ ਐੱਸਏਟੀਟੀਈ  ਦੇ ਦੌਰਾਨ ਐੱਸਸੀਓ ਟੂਰਿਜ਼ਮ ਮਾਰਕੀਟ ,  13 ਤੋਂ 18 ਮਾਰਚ 2023 ਤੱਕ ਕਾਸ਼ੀ  ਵਿੱਚ ਐੱਸਸੀਓ ਮਾਹਿਰ ਪੱਧਰੀ ਟੂਰਿਜ਼ਮ ਵਰਕਿੰਗ ਗਰੁੱਪ ਦੀ ਮੀਟਿੰਗ ਅਤੇ ਐੱਸਸੀਓ ਟੂਰਿਜ਼ਮ ਮੰਤਰੀ ਦੀ ਮੀਟਿੰਗ, ਅਤੇ  13-19 ਅਪ੍ਰੈਲ, 2023 ਤੱਕ ਮੁੰਬਈ ਵਿੱਚ ਐੱਸਸੀਓ ਫੂਡ ਫੈਸਟੀਵਲ ਸ਼ਾਮਲ ਹੈ।
ਐੱਸਸੀਓ ਦੇ ਅੱਠ ਮੈਂਬਰ ਦੇਸ਼ ਵਿਸ਼ਵ ਦੀ ਜਨਸੰਖਿਆ ਦਾ ਲਗਭਗ 42 ਫੀਸਦੀ ਅਤੇ ਗਲੋਬਲ ਕੁੱਲ ਘਰੇਲੂ ਉਤਪਾਦ  ਵਿੱਚ 25 ਫੀਸਦੀ ਹਿੱਸੇ ਦਾ ਪ੍ਰਤੀਨਿਧੀਤਵ ਕਰਦੇ ਹਨ। ਇਸ ਖੇਤਰ ਵਿੱਚ ਟੂਰਿਜ਼ਮ ਦੀਆਂ ਅਥਾਹ ਸੰਭਾਵਨਾਵਾਂ ਹਨ, ਜਿਸ ਨੂੰ ਐੱਸਸੀਓ ਦੇਸ਼ਾਂ ਬਾਰੇ ਜਾਗਰੂਕਤਾ ਵਿੱਚ ਵਾਧਾ ਕਰਕੇ ਉਤਸ਼ਾਹਿਤ ਕੀਤਾ ਜਾ ਸਕਦਾ ਹੈ। ਐੱਸਸੀਓ ਮੈਂਬਰ ਦੇਸ਼ਾਂ, ਨਿਰੀਖਕਾਂ ਅਤੇ ਹਿੱਸੇਦਾਰਾਂ ਦੀ ਕੁੱਲ ਸੱਭਿਆਚਾਰਕ ਵਿਰਾਸਤ ਵਿੱਚ 207 ਯੂਨੈਸਕੋ ਵਿਸ਼ਵ ਵਿਰਾਸਤੀ ਸਥਾਨ ਸ਼ਾਮਲ ਹਨ। ਇਸ ਖੇਤਰ ਦੀ ਵਿਲੱਖਣ ਵਿਰਾਸਤ ਨੂੰ ਪ੍ਰਦਰਸ਼ਿਤ ਕਰਨ ਲਈ ਐੱਸਸੀਓ ਮੈਂਬਰ ਦੇਸ਼ਾਂ ਨੇ ਰੋਟੇਟਿੰਗ ਪਹਿਲ ਦੇ ਤਹਿਤ ਹਰ ਸਾਲ ਇੱਕ ਸ਼ਹਿਰ  ਨੂੰ ਟੂਰਿਜ਼ਮ ਅਤੇ ਸੱਭਿਆਚਾਰਕ ਰਾਜਧਾਨੀ ਦੇ ਰੂਪ ਵਿੱਚ ਨਾਮਜ਼ਦ ਕਰਨ ਦਾ ਫੈਸਲਾ ਲਿਆ ਹੈ। ਇਹ ਵਰਣਨਯੋਗ ਹੈ ਕਿ ਇਸ ਪਹਿਲ ਦੇ ਤਹਿਤ “ਕਾਸ਼ੀ”  ਨੂੰ ਐੱਸਸੀਓ ਦੀ ਪਹਿਲੀ ਸੱਭਿਆਚਾਰਕ ਰਾਜਧਾਨੀ ਦੇ ਰੂਪ ਵਿੱਚ ਨਾਮਿਤ ਕੀਤਾ ਗਿਆ ਹੈ।
ਸ਼ੰਘਾਈ ਸਹਿਯੋਗ ਸੰਗਠਨ  ਇੱਕ ਅੰਤਰ ਸਰਕਾਰੀ ਸੰਗਠਨ ਹੈ, ਜਿਸ ਦੀ ਸਥਾਪਨਾ 15 ਜੂਨ, 2001 ਨੂੰ ਸ਼ੰਘਾਈ ਵਿੱਚ ਕੀਤੀ ਗਈ ਸੀ। ਵਰਤਮਾਨ ਵਿੱਚ ਐੱਸਸੀਓ ਵਿੱਚ ਅੱਠ ਮੈਂਬਰ ਦੇਸ਼ , ਪੂਰੀ ਮੈਂਬਰਸ਼ਿਪ ਗ੍ਰਹਿਣ ਕਰਨ ਦੇ ਚਾਹਵਾਨ ਚਾਰ ਨਿਰੀਖਕ ਰਾਜ  ਅਤੇ ਛੇ “ਡਾਇਲੋਗ ਪਾਰਟਨਰ”  ਸ਼ਾਮਲ ਹਨ।
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ ਨੇ ਡਾ. ਰਾਜੇਂਦਰ ਪ੍ਰਸਾਦ ਨੂੰ ਉਨ੍ਹਾਂ ਦੀ ਜਯੰਤੀ ‘ਤੇ ਸ਼ਰਧਾਂਜਲੀ ਦਿੱਤੀ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਅੱਜ  ਰਾਸ਼ਟਰਪਤੀ ਭਵਨ ਵਿੱਚ ਭਾਰਤ ਦੇ ਪਹਿਲੇ ਰਾਸ਼ਟਰਪਤੀ ਡਾ. ਰਾਜੇਂਦਰ ਪ੍ਰਸਾਦ ਨੂੰ ਉਨ੍ਹਾਂ ਦੀ ਜਯੰਤੀ ਦੇ ਅਵਸਰ ‘ਤੇ ਸ਼ਰਧਾਂਜਲੀ ਦਿੱਤੀ। ਰਾਸ਼ਟਰਪਤੀ ਅਤੇ ਰਾਸ਼ਟਰਪਤੀ ਭਵਨ ਦੇ ਅਧਿਕਾਰੀਆਂ ਨੇ ਡਾ. ਰਾਜੇਂਦਰ ਪ੍ਰਸਾਦ ਦੇ ਚਿੱਤਰ ਦੇ ਸਾਹਮਣੇ ਪੁਸ਼ਪਾਜਲੀਆਂ ਅਰਪਿਤ ਕੀਤੀਆਂ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
NHAI InvIT ਨੇ ਫਿਰ ਸਾਰੀਆਂ ਉਮੀਦਾਂ ਨੂੰ ਪਾਰ ਕੀਤਾ
InvIT ਦੇ ਰਾਊਂਡ #2 ਨੂੰ ਨਿਰਧਾਰਤ ਕਾਰਜਕਾਲ ਦੇ 10% ਵਿੱਚ ਲਗਭਗ 5 ਗੁਣਾ ਓਵਰਸਬਸਕ੍ਰਾਈਬ ਕੀਤਾ ਗਿਆ ਹੈ।
ਇਹ ਦੌਰ ਖਾਸ ਹੈ ਕਿਉਂਕਿ 25% ਐੱਨਸੀਡੀ’ਜ਼  ਖੁਦਰਾ ਨਿਵੇਸ਼ਕਾਂ ਲਈ ਰਾਖਵੇਂ ਹਨ।
ਕੇਂਦਰੀ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਸਾਡੇ ਦੇਸ਼ ਦੇ ਆਮ ਨਾਗਰਿਕਾਂ ਨੂੰ ਬੁਨਿਆਦੀ ਢਾਂਚੇ ਵਿੱਚ ਨਿਵੇਸ਼ ਕਰਨ ਦਾ ਮੌਕਾ ਦੇਣ ਦੇ ਇਸ ਏਜੰਡੇ ਨੂੰ ਚਲਾ ਰਹੇ ਸਨ।
ਇਸ ਵਿਕਲਪ ਦੇ ਨਾਲ ਸੇਵਾਮੁਕਤ ਨਾਗਰਿਕਾਂ, ਤਨਖਾਹਦਾਰ ਵਿਅਕਤੀਆਂ, ਛੋਟੇ ਅਤੇ ਦਰਮਿਆਨੇ ਕਾਰੋਬਾਰੀ ਮਾਲਕਾਂ ਕੋਲ ਨਵੇਂ ਭਾਰਤ ਦੇ ਨਿਰਮਾਣ ਵਿੱਚ ਨਿਵੇਸ਼ ਕਰਨ ਅਤੇ ਇਸ ਦੇ ਨਾਲ ਹੀ ਵਧੀਆ ਰਿਟਰਨ  ਪ੍ਰਾਪਤ ਕਰਨ ਦਾ ਇੱਕ ਵੱਡਾ ਮੌਕਾ ਹੈ।
ਕੱਲ੍ਹ ਇਤਿਹਾਸਕ ਦਿਨ ਹੈ ਕਿਉਂਕਿ ਇਨ੍ਹਾਂ ਇਨਵਿਟ  ਐੱਨਸੀਡੀ’ਜ਼ ਨੂੰ ਬੀਐੱਸਈ ਵਿੱਚ ਸੂਚੀਬੱਧ ਕੀਤਾ ਜਾਵੇਗਾ ਅਤੇ ਸ਼੍ਰੀ ਗਡਕਰੀ ਇਨਫਰਾ ਫੰਡਿੰਗ ਵਿੱਚ ਜਨਤਕ ਭਾਗੀਦਾਰੀ ਲਈ ਵਧੀਆ ਸ਼ੁਰੂਆਤ ਦਾ ਪ੍ਰਤੀਕ ਹੋਣਗੇ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਇਹ ਅਗਾਂਹਵਧੂ ਬਜਟ ਹੈ: ਸ਼੍ਰੀ ਪ੍ਰਕਾਸ਼ ਜਾਵਡੇਕਰ
ਕੇਂਦਰੀ ਸੂਚਨਾ ਤੇ ਪ੍ਰਸਾਰਣ ਮੰਤਰੀ ਸ਼੍ਰੀ ਪ੍ਰਕਾਸ਼ ਜਾਵਡੇਕਰ ਨੇ ਅੱਜ ਕਿਹਾ ਕਿ ਇਹ ਅਗਾਂਹਵਧੂ ਬਜਟ ਹੈ। ਕੇਂਦਰੀ ਵਿੱਤ ਮੰਤਰੀ ਸ਼੍ਰੀਮਤੀ ਨਿਰਮਲਾ ਸੀਤਾਰਮਣ ਦੁਆਰਾ ਸੰਸਦ ਵਿੱਚ ਕੇਂਦਰੀ ਬਜਟ 2021-22 ਦੀ ਪੇਸ਼ਕਾਰੀ ਤੋਂ ਬਾਅਦ ਮੀਡੀਆ ਨਾਲ ਗੱਲਬਾਤ ਕਰਦਿਆਂ ਮੰਤਰੀ ਨੇ ਟਿੱਪਣੀ ਕੀਤੀ ਕਿ ਕੋਰੋਨਾਵਾਇਰਸ ਮਹਾਮਾਰੀ ਨੇ ਪੂਰੀ ਦੁਨੀਆ ਦੀਆਂ ਅਰਥਵਿਵਸਥਾਵਾਂ ਨੂੰ ਪ੍ਰਭਾਵਿਤ ਕੀਤਾ ਹੈ, ਪਰ ਭਾਰਤ ਨਾ ਸਿਰਫ ਕੋਵਿਡ ਵਿਰੁੱਧ ਲੜਾਈ ਜਿੱਤਿਆ ਹੈ ਬਲਕਿ ਇਹ ਗ਼ਰੀਬੀ ਦੇ ਖ਼ਿਲਾਫ਼ ਆਪਣੀ ਲੜਾਈ ਵਿੱਚ ਅਤੇ ਖੁਸ਼ਹਾਲੀ ਵੱਲ ਵੀ ਅੱਗੇ ਵਧ ਰਿਹਾ ਹੈ।
ਪੂੰਜੀਗਤ ਖਰਚਿਆਂ ਲਈ ਵੱਡੇ ਪੱਧਰ ਉੱਤੇ ਬਜਟ ਵਿੱਚ ਵਾਧਾ ਕਰਨ ਬਾਰੇ ਚਾਨਣਾ ਪਾਉਂਦਿਆਂ ਮੰਤਰੀ ਨੇ ਕਿਹਾ ਕਿ ਬੁਨਿਆਦੀ ਢਾਂਚੇ ਵਿੱਚ ਪੰਜ ਲੱਖ ਕਰੋੜ ਰੁਪਏ ਤੋਂ ਵੱਧ ਦਾ ਨਿਵੇਸ਼ ਇੱਕ ਵੱਡੀ ਪਹਿਲ ਹੈ। ਇਸ ਨਾਲ ਰੋਜ਼ਗਾਰ ਨੂੰ ਵੱਡਾ ਉਤਸ਼ਾਹ ਮਿਲੇਗਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ 2001 ਵਿੱਚ ਭੁਚਾਲ ਦੀ ਤਬਾਹੀ ਤੋਂ ਲੈ ਕੇ ਕੱਛ ਦੇ ਕਾਇਆਪਲਟ ਬਾਰੇ ਇੱਕ ਥ੍ਰੈੱਡ ਸਾਂਝਾ ਕੀਤਾ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ 2001 ਵਿੱਚ ਭੁਚਾਲ ਦੀ ਤਬਾਹੀ ਤੋਂ ਲੈ ਕੇ ਕੱਛ ਦੇ ਟੂਰਿਜ਼ਮ ਦੀ ਇੱਕ ਮਹਾਨ ਡੈਸਟੀਨੇਸ਼ਨ ਦੇ ਰੂਪ ਵਿੱਚ ਪਰਿਵਰਤਨ ਅਤੇ ਵਿਕਾਸ ਬਾਰੇ ਕੱਛ ਦੇ ਸਾਂਸਦ, ਸ਼੍ਰੀ ਵਿਨੋਦ ਚਾਵੜਾ ਦਾ ਇੱਕ ਟਵੀਟ ਸਾਂਝਾ ਕੀਤਾ ਹੈ।
ਸਾਂਸਦ ਦੇ ਟਵੀਟ ਥ੍ਰੈੱਡ ਦਾ ਜਵਾਬ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਕੱਛ ’ਤੇ ਇੱਕ ਪਿਆਰਾ ਟਵੀਟ। ਸੰਨ 2001 ਵਿੱਚ ਜਦੋਂ ਘਾਤਕ ਭੁਚਾਲ ਆਇਆ, ਤਾਂ ਲੋਕਾਂ ਨੇ ਕੱਛ ਬਰਬਾਦੀ ਬਾਰੇ ਲਿਖਿਆ ਸੀ, ਲੇਕਿਨ ਇਸ ਜ਼ਿਲ੍ਹੇ ਦੇ ਲੋਕਾਂ ਬਾਰੇ ਕੁਝ ਜ਼ਿਕਰਯੋਗ ਹੈ। ਉਹ ਫਿਰ ਤੋਂ ਉੱਠੇ ਅਤੇ ਜ਼ਿਲ੍ਹੇ ਨੂੰ ਨਵੀਆਂ ਉਚਾਈਆਂ ’ਤੇ ਲੈ ਗਏ। ਅੱਜ ਕੱਛ ਟੂਰਿਜ਼ਮ ਦੇ ਲਈ ਇੱਕ ਵਧੀਆ ਡੈਸਟੀਨੇਸ਼ਨ ਹੈ।”